text:
– आलोक पुराणिक
चुनावी बक-चक से बहरि आ गइल होखीं, त कुछ ठोस, असली मुद्दन के बात क लिहल जाव.
अगर रउरा बड़का आदमी ना हईं, त गरमी रउरा के सताई.
वइसे जे बड़का आदमी ना होला, ओकरा के गरमीए का सरदिओ सतावेले.
नत्थू हवलदारो सतावेला, कल्लू चक्कूबाजो हड़कावेला.
से सगरी बवालन आ सवालन के हल एकही बा कि बड़का आदमी बन जाईं. का पूछनी, बड़का आदमी कइसे बनल जाला, अजी अगर हमरा इहे आवत रहीत त का गरमी पर सिरिफ लेखे लिखत रहतीं. स्विटजरलैंड जा के स्विस बैंकन में कुछ ठोस काम ना करत रहतीं.
बड़का लोग एह सीजन में बर्लिन भा लंदन में भा न्यूयार्क में राष्ट्रीय समस्यन पर अंतरराष्ट्रीय तरीका से बात विचार करेला. बड़का विद्वानन के सेमिनार-भाषण एह सीजन में ठंडा देशन में तय होखत रहेला. छोटका आदमी गरमी के सीजन में हद से हद रायपुर, रोहतक में बइठ के कहत सुनत रहेला कि – ओफ्फो कइसन तिक्खर गरमी बा.
वइसे ई खाकसार गरमी से निपटे खातिर कुछ उपाय खोज निकलले बा. रउरो देखीं –
उपाय नंबर एक – सबले पहिले त दुपहरिया बारह बजे घाम में एक घंटा बहरि टहल के आईं. एकरा बाद रउरा घर के गरमी कम लागी. जब घर में गरमी लागे लागे, त बहरि घुमलका याद कर लीं, गरमी अपना आपे कम हो जाई.
उपाय नंबर दू – साँझि बेरा आइसक्रीम के ठेला लगावल करीं. आइसक्रीम के ठेला लगे गरमी कम लागेला. अब सवाल उठी कि आइसक्रीम के धंधा में कंपटीशन एतना बा कि आइसक्रीम बेचब कइसे. त एकर उपाय ई बा कि कवनो चाट वाला का दोकान का लगे रउरा आपन ठेला लगावल करीं आ अपना अगल-बगल कवनो पानी बेचे वाला के खड़ा जन होखे दीं. चाटवाला से बतिया के ओकरा चाट में मिर्ची दुगूना करवा दीं. लोग चाट खाके पानी मांगे लागी, जवन ओहिजा मिली ना, से जाहिर बा कि रउरा आइसक्रीम के बिक्री चल निकली. आइसक्रीम के ठेला लगवला के एगो फायदा अउर होखी कि राउर इज्जत रूरा बचवन का बीचे बढ़ जाई. लड़िकन का नजर में संसार के सबले सम्मानजनक आ धांसू धंधा बस दूइए गो होला – एक त आइसक्रीम बेचे के, दुसरका चाकलेट बेचे के. हमार बेटी हमरा से हमेशा कहेले कि पापा राउर लक खराब बावे नू, तबहिए त रउऱा आर्टिकल लिखीले, नीमन रहीत, त आइसक्रीम बेचतीं.
उपाय नंबर तीन – अगर रउरा नियरा कवनो एयरकंडीशंड मल्टीप्लेक्स होखे, त ओहमें सबेरहीं घुस जाईं आ साँझि ले बारी-बारी एह दोकान से ओह दोकान ले घूमत रहीं. का कहनी, कि आसपास के लोग रउरा के घूरे लागी. जी ना! उ लोग अइसन करिए ना पाई. काहे कि उहो लोग त गरमी से बाचे ला एहिजा आइल बा.
उपाय नंबर चार – टीसन के अपर क्लास वेटिंग रुम के अटेंडेंट से दोस्त साध लीं. कबो-कबो ओहिजो के एयरकंडीशनर काम कर जाला.
उपाय नंबर पांच – सोचीं कि गरमी से रउरा कतना हजार बचा लिहलीं.
कइसे, सुनीँं अइसे. हम हर साल सभका के बताइले कि शिमला जात बानी, भा नैनीताल जात बानी. बाकिर जाईं ना, से साहब परियार साल हम शिमला ना जाके करीब दस हजार बचवनी, पर साल नैनीताल ना जाके दस हजार बचवनी. एह साल त हम लमहर हाथ मरले बानी, ऊटी ना जाके करीब बीस हजार बचा लिहनी. एतना बचत सोचिए के कलेजा के ठंडक मिल जाले.
उपाय नंबर छह – कवनो बड़का आदमी के सार, जीजा, दामाद, साढ़ू, वगैरह बने के स्कोप होखे,त ओकरा के खोजीं. बड़का आदमी स्विटजरलैंड, लंदन अकेले थोड़ही जाले, दू-चार गो चंपुअनो के ले जाले.
अब चलत बानी, आइसक्रीम के ठेला लगावे के बा, बेटी बहुत देर से हल्ला मचवले बिया.
आलोक पुराणिक जी कवनो परिचय के मुहताज ना हईं. ईहाँ के सटीक तंज गहिरा ले चोट कर जाले. सतसइया के दोहरे अरु नावक के तीर, देखन में छोटन लगे, घाव करे गंभीर. अँजोरिया पर पहिलहू ईहाँ के अगड़म-बगड़म प्रकाशित होत रहे. बीच में कुछ बाधा का बाद फेरु शुरू बा गुरूदेव के अगड़म-बगड़म.
फेसबुक पर आलोक पुराणिक जी के पन्ना


c: text/html

text:
– दयानंद पांडेय
स्वर्गीय बालेश्वर: स्मृति-शेष : सुधि बिसरवले बा हमार पिया निरमोहिया बनि के : अवधी का धरती पर भोजपुरी में झंडा गाड़ गइल ई लोक गायक : जइसे जाड़ा चुभत बा देह में वइसहीं मन में चुभत बा आजु बालेश्वर के गइल. एहूसे कि ऊ बिलकुल हमरा आँखिन का सोझे आँखि मूंद लिहले. बताईं का कि हम उनुका के जियत रहीं, जियत बानी, आ शायद जियतो रहब.
सूतत जागत हमनी के बात होते रहत रहे. हँसी मजाक होत रहे. गाना बजान होत रहे. ऊ त हमरा देह में, हमरा मन में गावते बाड़न. पता ना कतना लोग के भावना के ऊ आवाज दिहले, तेवर आ ताव दिहले. हम अमूमन सबेरे देर ले सूतेनी. फेर आजु त अतवार रहे. सूतले रहीं कि बालेश्वर जी के सबसे छोटका बेटा मिथिलेश के फोन आइल. आवाज में घबराहट रहे. ऊ बतवलसि कि बाबूजी के अस्पताल ले आइल बानी जा. हम पूछनी कि, भइल का बा ? कहलसि , बोन नइखन पावत. हम अपनहु घबरा गइनी. अस्पताल जाये के तइयारे होत रहीं कि उनका दुसरका बेटा अवधेशो के फोन आ गइल. हम कहनी कि, बस चहुँपते बानी. जल्दी से चहुँपबो कइनी.
जइसहीं उनका लगे गइनी चिन्ह लिहलन. हम हाथ जोड़नी आ भरोसा दिहनी, घबराईं जन, ठीक हो जायब. ऊ जइसे हमेशा धधा के मिलत रहले, आँखिन में चमक आ जात रहे, रोआं-रोआं फड़क उठत रहे, आजुवो भइल बाकिर लेटले लेटल. आँखे आँख में. ऊ जइसे हुटुक के रह गइलन. निःशब्द हो गइलन. बाकिर बहुत कुछ कहत.उनका आंखिन में अबइहों एगो आस रहुवे, जीवन जिये के. उनुकर ई तकलिफ हमरा से देखल ना गइल आ हम रो पड़नी. ऊ आँखेआँख से हमरा के सन्तोख दिहलन. हमरा लागल अबहि जीवन चली.
उनकर लरिका हमरा के इशारा कइलसि कि डॉक्टरन का तरफ ध्यान दीं. तुरते फुरत डाक्टर के इन्तजाम करवनी, छूट्टी का बावजूद सीनियर डाक्टर आइयो गइलन. खून के जांच भइल. ब्लड शुगर 314 रहे. बाकिर ई.सी.जी. आ बी.पी. ठीक रहे. निमन लागल. बाकिर ढेर देर ले अइसन ना रहल. थोड़ देर बाद खून के जाँच फेर भइल. शुगर अउरी बढ़ गइल रहे. दू-तीन डॉक्टर अउरी अइलें. बालेश्वर के नामे बहुत रहे. सभ डॉक्टर उनका मिजाजपुर्सी में लाग गइलन. बाकिर पल्स गुम होखे लागल रहे. आक्सीजन लागल. इंजेक्शन पर इंजेक्शन. ई.सी. जी. फेर भइल.
पल्स त गायब होते रहे, दिलो डरावे लागल. सीना पर कार्डियक मसाज शुरु हो गइल. जाने कवन कवन दवाई. तिबारा जांच में शुगर 650 हो गइल. फेर 700 आ डॉक्टरन का साथ-साथ हमनियो के चेहरा एह सर्दी में अउरी सुन्न होखे लागल. सभका चेहरा पर हवाई उड़त रहे. एक दोसरा के संतोख देत. भीड़ बढ़ल जात रहे. अचानक एगो डॉक्टर आपन हाथ उपर खड़ा कर दिहलसि आ हाथ जोड़ के बालेश्वर जी के प्रणाम करत वार्ड से निकल गइल. दिन के साढ़े ग्यारह बजत रहे. घरवालन के रोवल-धोवलो शुरु हो गइल. भोजपुरी के आन-मान आ शान हमनी से विदा ले लिहगलसि. हम सभ अवश रहनी जा समय का सोझा. काल के क्रूर पंजा अवधी का धरती पर भोजपुरी के झंडा गाड़ेवाला के, दुनिया भर में भोजपुरी के झंडा फहरावे वाला के दबोच चुकल रहुवे.
करीब पचीस साल से हमार आ बालेश्वर के दोस्ती रहल. हमनी का एक दोसरा के दोस्तो रहीं जा आ दुश्मनो. ठीक उनकरे गाना में कहीं त, ‘दुश्मन मिले सबेरे लेकिन मतलबी यार न मिले’. हम दुनु का बीचे साचहू कवनो मतलब ना रहुवे. एगो पुल रहुवे जवना पर भोजपुरी के संधि होत रहे. हमनी दुनु भोजपुरी के जियत रहीं. अगर कवनो स्वार्थ रहलो रहे त सिर्फ भोजपुरी के. एक समय रहे जब हमहू दारूलशफा में रहत रहीं आ बालेश्वरो. तब हमनी के सबेरे साँझ के मुलाक़ात रहुवे. सबेरे लड़िकन के स्कूल छोड़ के आईं त बालेश्वर के गरम जलेबी खा के घरे लवटीं. साँझ के दफ्तर से लवटीं त बालेश्वर के संगीत महफिल में बइठ जाईं. कलाकारन का साथे उनकर रिहर्सल देख आ बतकही में सगरी थकान डूब जात रहे.
हाल-फिलहाल त भोजपुरी बाजार में हाहाकार मचवले बा. बाकिर एक समय हम भोजपुरी के समस्या उकेरे ला कि कइसे त भोजपुरी मरत जात बिया आ सतही होत जा रहल बिया, उनका स्वर्गीय बालेश्वरजीवन के आधार बना के एगो उपन्यास लिखले रहीं, ‘लोक कवि अब गाते नहीं’, जवना में उनुका जीवन के कुछ स्याह-सफेद प्रसंगो रहे. कुछ ‘शुभचिंतकों’ कान भर दिहले. उनकरो आ हमरो. बालेश्वर के कुछ बेसिये ऐतराज हो गइल बाकिर हमरा खिलाफ कबो कुछ कहलन ना. केहु कुछ कहबो करे त कहसु, ‘जाये दीं दोस्त हउवें’. बावजूद एह सबके हमनी का बीच कुछ दिन ले संवादहीनता बनल रहल. एक दिन अचानके ऊ सबेरे सबेरे हमरा घरे अइलन आ कहे लगलन, ‘माफ करीं पांडेय जी, गलती हो गइल. अपने तो हमरा के अमर कर दिहनी.’ ठठा के हंसले आ अँकवारी बान्ह लिहले. फेर त जाने कतना ताना आइल, गाना आइल बाकिर हमनी का एने से ओने ना भइनी.
बालेश्वर वास्तव में कवि रहलन. हालांकि ऊ अपना गाना के लिखल ना, बनावल कहत रहलें. आपन गावल सगरी गाना उहे लिखले. चाहे ऊ जवना मूड के रहो. एक बेर हम उनका से पूछबो कइनी, ‘आप कवि सम्मेलनन में काहे ना जाईं ?’ उनकर जवाब एकदम सपाट रहे, ‘फ्लाप हो जायब’ आ हंस पड़ले. हम पूछनी, ‘अगर आप गायक न होखतीं त का होखतीं ?’ कहले, ‘कहीं मजूरी करतीं’. आ जइसे जोड़लम, ‘अउर जे थोड़ पढ़ लिख गइल होतीं त उच्च कोटि के साहित्यकार होखतीं.’ कह के ऊ फेर फिस्स से हंस पड़लन. दरअसल बालेश्वर के अपना बारे में कवनो गुमान रहले ना रहे. ऊ अतना बड़ गायक रहलें, भोजपुरी दुनिया उनका के पूजत रहे बाकिर ऊ अपना के मजूरे मानत रहलें. कहसु, ‘लोग ईंट गारा के मजूरी करेला, हम गाना के मजूरी करीलें’. शायद इहे सच रहे.
‘तोहरे बरफी ले मीठ मोर लबाही मितवा’ गावत-गावत ऊ लखनऊ आ गइलें. अवधी का धरती पर भोजपुरी गावे. बहुत संघर्ष कइलन, बहुत दुत्कारल गइलन, अपमान सहलन आ फेर मानो सम्मान चिखलन कि आज लखनऊ में अवधी नाहीं भोजपुरी के बात होखे लागल बा. ऊ खुदे कहसु कि बताईं, ‘अवधी में जो तुलसी दास, रसखान, अउर जायसी न होखते त अवधी के का होखित !’
दरअसल भिखारी ठाकुर का बाद अगर भोजपुरी के केहू आधारबिंदु दिहल, जमीन अउर बाजार दिहल त ऊ बालेशवरे हउवन दोसर केहू ना. एक समय रहे कि बालेश्वर के कैसेटन से बाज़ार भरल पड़ल रहत रहे. काहे कि ऊ गायकीओ के साधत रहलें आ बाजारो के. कैसेट आ आरकेस्ट्रा दुनु में उनकर धूम रहे. ई अस्सी आ नब्बे के दशक के बात ह. ऊ भोजपुरी के सरहदें लांघ मुंबई, बंगाल, आसाम, आ नागालैंड जाये लगलन. हालैंड, सूरीनाम, त्रिनिडाड, फिजी, थाईलैंड, मारीशस आ जाने कहां-कहां जाये लगले. बालेश्वर का लगे प्रेमो बा, समाजो बा, आ राजनीतिओ. माने कि कामयाबी के सारा गुन! बालेश्वर कई बेर कवनो समस्या उठा के अपना गीतन से प्रहार करेलें आ बहुते सरलता से त लोग वाह वाह कर बइठेला. उनुका कहला में जवन सादगी होत रहे आ गायकी में जवन मिठास होत रहे, उहे लोग के बान्ह देव.
‘हम कोइलरी चलि जाइब ए ललमुनिया क माई!’ गीत में बेरोजगारी आ प्रेम के जवन द्वंद्व बा, ऊ अदभुत बा. ‘बिकाई ए बाबू बी. ए. पास घोड़ा’ आ ‘बाबू क मुंह जैसे फैजाबादी बंडा / दहेज में मांगै लैं हीरोहोंडा’ भा ‘जबसे लइकी लोग साइकिल चलावे लगलीं तब से लइकन क रफ्तार कम हो गइल’ जइसन गीत उनका के लोकप्रियो बनावत रहे आ सुने वाला के मोहियो लेत रहे. ‘नीक लागे टिकुलिया गोरखपुर क’ आ ‘मेला बीच बलमा बिलाइल सजनी’ जइसन रिकार्ड जब एच. एम. वी. साल 1979 में जारी कइलसि त बालेश्वर की धूम मच गइल. फेर त ‘चुनरी में लागता हवा, बलम बेलबाटम सिया द’ जइसन गीत का साथ ऊ समय का साथ हो लिहलन. ऊ रहले, बाजार रहे, सफलता रहे, शोहरत रहे. बाकिर बाद का दिन में जब लोग हाईटेक भइल, बालेश्वर ना हो पवले. ऊ बाजार से बिछला गइले.
ई उनका बेसी पढ़ल लिखल ना होखे के दंश रहे. बाजार के ऊ लाख साधे के कोशिश करसु, बाजार उनका से फिसलते जाव. यश भारती ऊ पा चुकल रहलें आ एकरा जुनून में ऊ गा चुकल रहले, ‘शाहजहां ने मोहब्बत की तो ताजमहल बनवा दिया / कांशीराम ने मोहब्बत की तो मायावती को मुख्यमंत्री बनवा दिया!’ राजनीतिक स्थिति बदल गइल रहे. एकरा खातिर उनका अपमानो झेले के पड़ल आ सरकारी आयोजनन से बहर हो गइलन. तबहियो ऊ भूलइले ना, ‘दुश्मन मिलै सबेरे लेकिन मतलबी यार न मिले / हिटलरशाही मिले मगर मिली-जुली सरकार न मिले / मरदा एक ही मिलै हिजड़ा कई हजार न मिलै’. ऊ त गावत रहले, ‘लागता जे फाटि जाई जवानी में झूल्ला’, ‘अंखिया बता रही हैं लूटी कहीं गई है’, ‘अपने त भइल पुजारी ए राजा, हमार कजरा के निहारी ए राजा’. ऊ गावत रहले, ‘आवा चलीं ए धनिया ददरी क मेला’ आ कि ‘फगुनवां में रंग रसे-रसे बरसै /उहो भींजि गइलीं जे निकरै न घर से’. शादी-ब्याह में जयमाल में अकसर ऊ एगो गीत गावसु, ‘केकरे गले में डारूं हार, सिया बउरहिया बनि के’ त लोग त झूम जाव बाकिर दुलहिनिया अचकचा जा सन कि, किसके गले में हार डालूं. त ई देखले बनत रहे.
जइसे कवनो नरम आ मीठि ऊंख होखो. एक गुल्ला छीलीं त पोर-पोर खुल जाव. कुछ वइसने मीठ, नरम आ फोफर आवाज रहे बालेश्वर के. आपन गमक, माटी के महक, आ एगो खास ठसक लिहले. भोजपुरी गायकी में एक समय शिखर पर आसीन रहल बालेश्वर के गायकी-यात्रा बहुत सुविचारित ना रहल. उनकर केहू गुरूओ ना रहे. एक बेर पूछले रही, ‘राउर गुरू के ?’ छूटते ऊ बोललें, ‘केहू ना.’
‘तो सिखनी कइसे ?’
‘बस गावते-गावत.’
‘आ चेला ?’
‘चेला केहू के मानबे ना करीं. फेर हमार गाना बहुते लोग गावेला.’
‘फिरकापरस्ती वाली बस्ती बसाई न जाएगी / मंदिर बनी लेकिन मस्जिद गिराई न जाएगी / आडवानी वाली भाषा पढ़ाई न जाएगीं’ जइसन तल्ख गीत लिखे आ गावेवाला बालेश्वर गायकी के सफर शुरु कइलन नकल कर-कर के. ऊ कहसु, ‘गांव में शादी-ब्याह में, रामलीला, नौटंकी में गाना सुन के हमहू गावल शुरू कर दिहनी.’
‘कवना कलाकारन के ?’
‘भोजपुरी लोकगायकन के. जइसे वलीवुल्लाह रहले, जयश्री यादव रहले. हम ना सिर्फ इनकर नकल कइनी, बलुक कोशिशो कइनी कि इनका टीम में आ जाईं. बाकिर ई लोग हमरा के अपना टीम में लिहल ना. हमहू हिम्मत ना हरली. गांव जवार के मंचन पर चंग बजा-बजा के अकेलही गावल शुरू कइनी. पइसा किछुओ ना मिलत रहे. खाली वाह-वाही भेंटाव.’ ऊ बतावसु कि गांवे का घटना पर गाना बनाईं आ गाईं त लोग खिसिया जाव, पिटाइओ हो जात रहे.’ फेर जइसे जोड़सु, ‘बाकिर हम गाना बनावल आ गावल छोड़नी ना. पैदाइशी गांव बदनपुर भले छोड़ दिहनी आ चचाईपार में आ के बस गइनी.’ 1962 के चुनाव में पूर्व विधायक आ स्वतंत्रता सेनानी विष्णु देव गुप्ता सोशलिस्ट पार्टी के चुनाव प्रचार खातिर दोहरी घाट भेज दिहलन. ओहिजे गाना बना-बना के गावे लगलन. कम्युनिस्ट पार्टी के झारखंडे राय के नजर उनका पर पड़ल त अपना साथे घोसी ले गइलन अपना चुनाव प्रचार में. झारखंडे राय जब जीत गइलन त बालेश्वरो के लखनऊ ले अइलन. अब लखनउ रहे आ बालेश्वर आ उनकर भोजपुरी गाना. केहू सुने के तइयार ना. भटकाव सामने रहे. मिट्टी-गारा के मजदूरी शुरू कइलें. 1965 में आकाशवाणी लखनऊ में गावे के आडिशन दिहले. फेल हो गइले. लगातार फेल होत गइलन. परेशानी बढ़त गइल.
सूचना विभाग में एगो के. बी. चंद्रा रहले. ऊ आकाशवाणी के इम्तहान पास करे के गुन बतवले. दस साल बाद 1975 में बालेश्वर आकाशवाणी के इम्तहान पास कर गइलन. आकाशवाणी पर उनकर बुलंद आवाज जब छा गइल त बहुते लोग मौका देबे खातिर तइयार हो गइल. हरवंश जायसवाल मिलले. चार साल तक सरकारी कार्यक्रमन में उनका से गवइले. एच. एम. वी. के मैनेजर जहीर अहमद मिलले 1978 में. 1979 में एच. एम. वी. बालेश्वर के दू गो रिकार्ड जारी कइलसि, ‘नीक लागे टिकुलिया गोरखपुर क’ आ ‘बलिया बीचे बलमा हेराई सजनी’. 1982 आवत-आवत बालेश्वर छा गइले आ फेर कबो पाछा मुड़ के ना देखलें. बहुते लोग फिल्मी गाना के पैरोडी गावेला बाकिर बालेश्वर वइसन गायकन में शुमार बाड़े जिनका गाना के पैरोडी फिल्मन में चलेला. । सबसे पहले सुजीत कुमार अपना फिल्मन में उनकर गाना लिहले. एके ना तीन-तीन. आ बालेश्वर के क्रेडिटो ना दिहलन. बाकिर बालेश्वर उनुका से नाराज ना भइले, ना उनका से कुछ कहले.
भोजपुरी के ‘विकासे’ से ऊ खुश रहले. फेर त उनकर बीसियो गाना फिल्मन में चल गइल. हम कबो टोकीं कि, ‘कुछ ऐतराज करीं ना!’ ऊ कहसु, ‘जाये दीं.भोजपुरी के विकास हो रहल बा, लोग खा कमा रहल बा.’ कई बेर ऊ बुदबुदासु, ‘समय बड़ा बलवान होला. हमरो ले निमन निमन गावे वाला पड़ल बाड़े. बाकिर उनुका के केहु जाने ना. हमरा के त लोग जान गइल बा.’ ऊ अपना मकान के पक्का फर्श देखावसु. बोलसु, ‘पक्का में रहत बानी अउरी का चाहीं?’ आ गावे लागसु, ‘कजरवा हे धनिया!’ फेरु जइसे जोड़सु, ‘नाचे न नचावे केहू, पैसा नचावेला!’ गावे लागसु, ‘मोर पिया एम.पी., एम. एल. ए. से बड़का / दिल्ली लखनउवा में ओही क डंका / अरे वोट में बदलि देला वोटर क बक्सा!’ अचानके ऊ जोश में आ जासु त ‘रई-रई-रई-रई-रई’ कर के गावे लागसु, ‘समधिनिया क पेट जैसे इंडिया क गेट…. / समधिनिया क बेलना झूठ बोलेला.’
एक समय उनकर एगो कैसेट आइल रहे, ‘बलेसरा काहे बिकाला.’ अब के बिकाई आ के बेची ! के गायकी के रस के ऊ नशा, उनकर कहरवा धुन में पगल उनकर गीत, उनकर गायकी के ऊ मिठास, ऊंख जइसन मिठास, ऊ फोफर आवाज. आकाश में धरती पर गांवन का मेड़न पर मद्धिम रोशनी वाला मटियारा घरन में, मेहनतकश आ मजूरन के घरन में के गाई!
फिलहाल त हम उनुका के उनुकरे एगो भोजपुरी निरगुने में हेरत बानी, ‘सुधि बिसरवले बा हमार पिया निरमोहिया बनि के!’ आ ‘तोहरे बरफी ले मीठ मोर लबाही मितवा!’ में जोहत बानी. हेरते-जोहत उनुका के शत-शत प्रणाम कहत बानी.
दयानंद पांडेय
वरिष्ठ पत्रकार और साहित्यकार, लखनऊ
संपर्क सूत्र
5/7, डाली बाग, आफिसर्स कॉलोनी, लखनऊ.
मोबाइल नं॰ 09335233424, 09415130127
e-mail : dayanand.pandey@yahoo.com
टिप्पणी
बालेश्वर उर्फ बलेसर जी के निधन के समाचार ना सिर्फ बहुते दुखद आ असहनीय बा, हैरानो करे वाला बा. दयानंद के धन्यवाद कि उनका निधन के समाचार मिल सकल. मीडिया में एह राष्ट्रीय-अंतर्राष्ट्रीय ख्याति के लोक गायक के निधन के समाचार के महत्व ना मिल पावल दुर्भाग्यपूर्ण बा. बाकिर आजु के मीडिया के प्राथमिकता देखत अचरज तनिको नइखे. बालेश्वर जी के हवाले भाई दयानंद ने पिताजी, स्वतंत्रता सेनानी अउर पूर्व विधायक स्व. विष्णुदेव का जिक्रो कइले बाड़न.
बालेश्वर जी को हम पिछले साढ़े तीन दशक भा कहीं कि बचपने से जानत बानी. ऊ सिर्फ लोक गायके ना, बलुक एगो जागरूक सामाजिक आ राजनीतिक कार्यकर्तो रहले. हमरा १९६२ के चुनाव के त याद नइखे बाकिर १९६७ आ ओकरा बाद के विधानसभाई आ लोकसभाई चुनावन के याद बा. १९८० तकले पूर्वी उत्तर प्रदेश सोशलिस्ट (माफ करीं, आजु के समाजवादी ना) आ कम्युनिस्ट आंदोलन के गढ रहुवे. बालेश्वर जी के आ हमार जिला (तब आजमगढ अब मऊ), विधानसभा (नत्थूपुर) आ लोकसभा (घोसी) क्षेत्र एके रहुवे. एक दू गो अपवाद छोड दीं त नत्थूपुर से सोशलिस्ट भा प्रजा सोशलिस्ट पार्टीए के उम्मीदवार चुनाव जीतस, से घोसी लोकसभा आ विधानसभा क्षेत्रन के लेनिनग्राद कहल जात रहे जवना के प्रतिनिधित्व लमहर दिन ले जयबहादुर सिंह-झारखंडे राय करत रहले.
१९६७ के चुनाव में नत्थूपुर के अनुसूचित जाति ला आरक्षित कर दिहल गइल. नतीजतन पिताजी के सोशलिस्ट पार्टी के नेतृत्व का निर्देश पर कम्युनिस्टन के गढ घोसी से विधानसभा के चुनाव लडे पडल. लोकसभा ला कल्पनाथ राय सोपा के उम्मीदवार रहले. ओह घरी ले बालेश्वर ना सिर्फ एगो बढ़िया लोक गायक (बिरहा) बलुक कम्युनिस्ट कार्यकर्तो बन चुकल रहले. एक तरह से देखीं त हमनी का एक दूसरा के विरोधी खेमा में रहनी जा. सोपा खातिर एगो दोसर आ बहुते लोकप्रिय लोकगायक रक्षा यादव आ गोमती यादव राजनीतिक गीत गावसु. सिर्फ चुनावे का समय ना बलुक दोसरो मौका-सभा प्रदर्शनो में बालेश्वर कम्युनिस्ट पार्टी आ गोमती सोशलिस्ट पार्टी के मंच पर चंग बजावत राजनीतिक गीत गावत भेंटास. एही तरह चौधरी चरण सिंह के भारतीय क्रांति दल, बाद में लोकदल खातिर जयश्री यादव आ श्रवण कुमार राजनीतिक गीत गावत रहले. ऊ समय कारपोरेट राजनीति के ना रहे. चंग अउर खंझडी बजाके गावे वाला समर्पित राजनीतिक कार्यकर्तन के तब बड महत्वपूर्ण भूमिका होत रहुवे. आज जब लोकसभा-विधानसभा के बात त छोडिये दीं ग्रामसभा का चुनाव तक में लाखों रुपिया खर्च हो रहल बा, केहू यकीन कर सकेला का कि गोरखपुर के बांसगांव से सोशलिस्ट पार्टी के मोलहू प्रसाद जइसन लोग खंझडी बजाके गावत बजावत लोकसभा में पहुंच गइल रहले. हमार पितोजी २५-३० हजार रु. खर्च करके साल १९८५ में विधानसभा चुनाव जीत गइल रहलें. इहे बाति बाबू जयबहादुर सिंह, झारखंडे राय, अउर सरजू पांडे जइसन कम्युनिस्ट नेतो लोग का बारे में कहल जा सकेला. इनकरा जीत में बालेश्वर आ गोमती यादव जइसन लोकगायकन के भूमिका बेहद खास होत रहुवे. १९६७ के चुनाव में भा ई कहीं कि ओकरा से कुछ पहिलही से ही बालेश्वर जी आ हमनी का, जे अलग अलग राजनीतिक खेमा में बंटइनी जा त फेरु १९८० में एक साथे हो पइनी जा आ उहो लोकसभा के चुनाव में जब (जनता पार्टी एस) लोकदल आ भारतीय कम्युनिस्ट पार्टी का बीचे चुनावी तालमेल रहे. बाकिर ऊ तालमेल क्षणिक रहल. भाकपा के लोग विधानसभा चुनाव में तालमेल तोड दिहल. एह सबके बावजूद बालेश्वर जी का साथे हमार पारिवारिक संबंध लगातार बनल रहल. बाद के बरिसन में बालेश्वर जी के भाकपा से मोहभंग भइल आ ऊ कल्पनाथ राय का साथे कांग्रेसीओ मंच पर लउके लागल रहले. लेकिन तबले उनकर लोक गीत आकाशवाणी, दूरदर्शन अउर देश विदेश के कार्यक्रम समारोहनो में धूम मचावल शुरू कर दिहले रहुवे. उनका गानों के कैसेटो बाजार में आवे आ धूम मचावे लागल रहे. उहाँ का बदनपुरा के आपन पुश्तैनी घर छोड मधुबन-मझवारा रोड पर चचाईपार का पास आपन मकान “बिरहा भवन” बनवा लिहले रहले. हालांकि उनकर अधिकतर समय लखनऊवे में बीतता रहे. सही मायने में तबहिये से बलेसर के बजाय बालेश्वर कहलाए लगलन. हालांकि ओह दौर में बाजारो उनका के प्रभावित कइलसि आ अपना सामाजिक-राजनीतिक प्रतिबद्धता से इतर ऊ भोजपुरी के बाजारू आ कई बेर तो “वल्गर” तक कहल जाये वाला गीत गावे लागल रहले. लेकिन जइसन कि दयानंद ठीके लिखले बाड़न कि बालेश्वर बाजार के आधुनिकता आ अनिवार्यता का दौड में बहुत आगे तक ना दौड सकले. लेकिन जवना तरह के मौत उनका मिलल ओकरो हकदार ऊ कतई ना रहले. अइसन समय में जब भोजपुरी के बहुते विकास हो रहल बा, देश-विदेश में एकर मांगो बढ रहल बा, राज्यन में एकरा विकास के नाम पर अकादमी बने लागल बाड़ी सँ, सिनेमो जगत में भोजपुरी फिल्म अब महज घाटा के सौदा नइखे रहि गइल, अइसना समय में मीडिया जवना तरह बालेश्वर के निधन के समाचार के अनदेखी कइलसि ऊ बालेश्वरे के ना पूरा भोजपुरी समाज के अनदेखी अउर अवमानना बा. अपना नायक आ कवि गायकन के कवना तरह याद कइल जाव, ई तय करे के जिम्मेदारी संबद्ध समाजों के बा. एही शब्दना का साथे भाई बालेश्वर के अश्रुपूरित श्रद्धांजलि एह उम्मीद का साथ कि उनका शुरुआती दिनन के संघर्ष गाथा आ गायकी

robotstxt: allowed

filter: keep


text:
अहमदाबाद । पीएम नरेंद्र मोदी आरू जापान केरऽ प्रधानमंत्री शिंजो आबे न॑ अहमदाबाद म॑ भारत केरऽ पहलऽ बुलेट ट्रेन केरऽ शिलान्यास करलकै। प्रधानमंत्री नरेंद्र मोदी केरऽ ड्रीम प्रोजेक्ट बुलेट ट्रेन स॑ जहाँ एक दन्न॑ अहमदाबाद स॑ मुंबई के दुरी ७ घंटा के बजाय लगभग २ घंटा म॑ पूरा करलऽ जैतै । वहीँ एकरा स॑ हजारऽ लोगऽ लेली रोजगार के अवसर भी बनतै। उम्मीद करलऽ जाय रहलऽ छै है कि ई हाई स्पीड ट्रेन कॉरिडोर केरऽ निर्माण स॑ ४००० डायरेक्ट जॉब्स आरू कम स॑ कम २०००० इनडायरेक्ट जॉब्स केरऽ मौका बनतै। बुलेट ट्रेन परियोजना स॑ एकरऽ आसपास केरऽ इलाका मे॑ औद्योगिक व शहरी विकास क॑ भी बढ़ावा मिलतै । साथ ही जापान केरऽ सहयोग स॑ बनी रहलऽ दिल्ली-मुंबई औद्योगिक गलियारा ‘डीएमआईसी’ म॑ निवेश व औद्योगिक ईकाइयऽ के स्थापना भी तेज होतै।
जापान ई प्रॉजेक्ट लेली काफी कम ब्याज दर पर फाइनेंस द॑ रहलऽ छै । एकरऽ बड़ऽ भाग यानि 88 हज़ार करोड़ रुपया भारत क॑ जापान स॑ कर्ज़ के तौर पर मिली रहलऽ छै,जेकरा प॑ 0.1 फ़ीसदी के ब्याज भारत क॑ चुकाय ल॑ होतै । ई लोन जापान क॑ ५० साल म॑ वापस करना छै, साथ ही जेकरा म॑ १५ साल केरऽ ग्रेस पीरियड भी मिलतै।
ई हाईस्पीड बुलेट ट्रेन केरऽ किराया विमान केरऽ किराये स॑ सस्ता होतै । बुलेट ट्रेन म॑ दू श्रेणी – एक्जीक्यूटिव आरू इकोनॉमी – केरऽ सीट होतै । उम्मीद करलऽ जाय रहलऽ छै कि एकरऽ किराया राजधानी एक्सप्रेस केरऽ किराये केरऽ आसपास होतै। मुंबई स॑ अहमदाबाद के बीच केरऽ ५०८ किलोमीटर के बीच ट्रेन केरऽ अधिकतम गति ३५० किलोमीटर प्रति घंटा होतै । लेकिन संचालन गति ३२० किलोमीटर प्रति घंटा रखलऽ जैतै । ५०८ किलोमीटर लंबा ई परियोजना केरऽ ९२ फीसदी हिस्सा यानि ४६८ किलोमीटर एलीवेटेड होतै । परियोजना के तहत बुलेट ट्रेन 21 किलोमीटर समुद्र के नीचें सुरंग म॑ दौड़त॑ जे देश म॑ पहलऽ बार होतै । ५०८ किलोमीटर लंबा ई रेल मार्ग प॑ कुल १२ स्टेशन होतै जेकरा म॑ चार महाराष्ट्र म॑ आरू आठ गुजरात म॑ होतै । जेकरा म॑ मुंबई, ठाणे, विरार, बोईसर, वापी, बिलिमोरा, सूरत, भरूच, वडोदरा, आनंद, अहमदाबाद आरू साबरमती शामिल छै । ई ट्रेन स॑ मुंबई स॑ अहमदाबाद केरऽ सफर महज २ घंटा म॑ पूरा करलऽ जैतै। सरकार केरऽ लक्ष्य अहमदाबाद-मुंबई बुलेट ट्रेन क॑ देश केरऽ ७५ वाँ स्वतंत्रता दिवस के मौका प॑ १५ अगस्त, २०२२ क॑ शुरू करना छै ।


text:
जिला महोबा, ब्लाक चरखारी, कस्बा चरखारी। एते रैनपुर मोहल्ला टाकीज के एते प्राईवेट बस स्टैण्ड में दर्जनन आदमी बस को इन्तजार करत रहत हें, पे प्राईवेट बसे टेम से नई आउत आय। एईसे ऊ लोग रोड़वेज बस की मांग करत हे।
केशव, हन्ना, ओर राजू के साथे दस आदमियन ने बताओ कि एते तीन घन्टा से बेठे बस को इन्तजार करत हें, पे बस कभे तक आहें जा पता नइया । कोनऊ खा पनवाड़ी, कोनऊ खा राठ, तो कोनऊ खा गुढ़ा, गौरहरी जाने हे। एक घन्टा को सफर पूरे दिन को हो जात हे। काये से प्राईवेट बस वाले जभे तक धांस के सवारी नई भर लेत आय, तभे तक जायें को नाम नई लेत आय। जघा-जघा में ठाड़ी करत हे, तो ऊ अलग। एईसे हम चाहत हें कि जेसे चरखारी से खरेला ओर मुस्करा के लाने रोड़वेज बस चलत हे, ऊसई चरखारी से पनवाड़ी राठ के लाने बस चलन लगे तो नींक हो जेहे।
परिवहन विभाग के सहायक क्षेत्र प्रबन्धक एन.के सुमन ने बताओ कि चरखारी से पनवाड़ी रोड बोहतई सकरो हे। जीसे बरसात में बस फंसे को डर रहत हे। बरसात के बाद ऊ रोड में एक दो बस चलवा दई जेहे। जीसे यात्रियन का परेशानी न होहे।
जिला महोबा, ब्लाक चरखारी, कस्बा चरखारी। एते रैनपुर मोहल्ला टाकीज के एते प्राईवेट बस स्टैण्ड में दर्जनन आदमी बस को इन्तजार करत रहत हें, पे प्राईवेट बसे टेम से नई आउत आय। एईसे ऊ लोग रोड़वेज बस की मांग करत हे।


text:
रितिक के जन्मदिन पर पत्नी देहली खास मैसेज
नीली आंख, खास डांस स्टाइल अउर बॉलीवुड के पहिला सुपर हिरो कृष के आज 44वां जन्मदिन ह। साल 2000 में सुपरहिट फिल्म 'कहो ना...
भोजपुरी गीत गवनई खाती बहुत चिंता के बात बा
खाके मुर्गा पीके बियर बोलअ हैप्पी न्यू ईयर ... सिक्स पैक ऐब्स अउर गला में ढ़ेरों सोना के साथ भोजपुरिया सुपर स्टार खेसारीलाल यादव...
भोजपुरी के वीडियो जो 2017 में सबसे ज्यादे पसंद भईल
अधिकांश बड़ शहर के लोग भोजपुरी बोले देखे अउर सुने में कतरालें। बाकी 2017 के इ कुछ अइसन भोजपुरी के वायरल वीडियो ह, जवन...
2017 में सबसे जादे हिट रहे वाला भोजपुरी सिनेमा
निरहुआ हिंदुस्तानी-2’ निर्माता मंजुल ठाकुर के फिल्म निरहुआ हिंदुस्तानी-2’ भोजपुरी सिनेमा 2017 के ब्लॉकबस्टर फ़िल्म ह। भोजपुरी फिल्म जगत के लकी अदाकारा आम्रपाली दुबे...
पहिला सुपर स्टार राजेश खन्ना आज भी जिंदा बाड़न
करोड़ों दिलों के धड़कन राजेश खन्ना अउर उनकर बेटी ट्विंकल के आज जन्मदिन ह। भारतीय बॉलीवुड अभिनेता, निर्माता-निर्देशक राजेश खन्ना रोमांटिक हीरो के रूप में आज...
महिला लोगिन के असली ताकत के बारे में बतावे वाली ‘लज्जो’
नारी सशक्तिकरण प बेस्ट नायक फिल्म के बैनर तले बनल भोजपुरी फिल्म 'लज्जो ' फरवरी, 2018 में रिलीज होयी। 11 फिल्म के निर्माता राकेश...
हीरो…. जे स्टाइल में सबके बाप हउवे
आपन स्टाइल चले के खास अंदाज अउर संवाद अदायगी के अनोखा ढंग से लोकप्रियता पावे वाला सुपरस्टार रजनीकांत के नाम सुनते ही दिमाग में...
क्रिकेट अउर सिनेमा के इश्क वाला लव
क्रिकेट अउर सिनेमा जगत के गठबंधन के नाता पुराना ह। दुनों ग्लैमर से भरल फिल्ड बा अउर इ ग्लैमरस दुनिया के दुगो लव बर्ड्स...
बड़का नाम वाले बॉलीवुड स्टारन के भोजपुरी सिनेमा
भोजपुरी फिल्म के आपन अलग ही रुतबा ह। देश-विदेश में एकर आपन दर्शक दीर्घा बा। भोजपुरी फिल्म के कारोबार भी उफान प रहेला। जेकरा...
“गैंगस्टर दुल्हनिया” भोजपुरी सिनेमा के एक नया मोड़ दी
कई टेलीविजन सीरियल अउर भोजपुरी फिल्म में काम कर चुकल एक्ट्रेस निधि झा आपन आवे वाला भोजपुरी फिल्म “गैंगस्टर दुल्हनिया” के शूटिंग खातीर जमशेदपुर...


text:
राहुल, सोनिया इहो बतावे लोग कि कवना मामिला में जमानत पर बा लोग : मोदी
हुबली, धारवाड़ (कर्नाटक) 06 मई (वार्ता) प्रधानमंत्री नरेंद्र मोदी आजु संयुक्त प्रगतिशील गठबंधन के अध्यक्षा सोनिया गांधी आ कांग्रेस अध्यक्ष राहुल गांधी पर आरोप लगावत कहलन कि महतारी बेटा पांच हजार करोड़ रुपिया के घोटाला का मामिला में जमानत पर चलत बावे लोग. एह लोग के चाहीं कि जनता के बतावसु कि आखिर कवन बाति ला एह लोग के जमानत लेबे के पड़ल बा.
एगो बड़हन जनसभा के संबोधित करत पीएम मोदी कहलन कि सार्वजनिक जीवन के कुछ मर्यादा होले आ ओकरा के तूड़े के ना चाहीं. बाकिर ओकरा के तूड़ल जा रहल बा आ जो तूड़त बा ओकरा एकर कीमत चुकावहीं के पड़ी. दोसरा पर अछरंग लगावे से पहिले अपना ओर झाँके के चाहीं आ देश के बतावे के चाहीं कि एह लोग के कवना मामिला में जमानत मिलील बा आ कवना कारण एह लोग का खिलाफ केस लिखाइल बा.
कांग्रेस पर जनता के पइसा लूटे के आरोप लगावत भाजपा नेता आ पीएम मोदी कहलन कि कमीशन खोरी का चलते विकास के काम ना हो पावे. कहलन कि अटल बिहारी वाजपेयी सरकार में बनल हुबली अंकोला रोड के योजना एह लोग का चलते अबहीं ले लटकल बा. धारवाड़ सहित कर्नाटक के सात गो शहरन के स्मार्ट सिटी बनावे ला 14 हजार करोड़ के योजना में से सिद्दारामैया सरकार के आठ सौ करोड़ दीहल जा चुकल बा बाकिर ई लोग अबहीं ले महज 12 करोड़ रुपिया खरचले बा.
आजु सोनिया के दलित विरोधी आचरण के बात उजागर करत पीएम मोदी कहलन कि अपना दलित विरोधी रुझान का चलते आजु ले सोनिया गाँधी राष्ट्रपति रामनाथ कोविन्द से शिष्टाचारो मुलाकात करे नइखी गइत जबकि साल भर हो गइल जब दलित नेता के राष्ट्रपति चुनल गइल.


text:
भोजपुरी फिलिम ‘ई कईसन प्रथा’ के पहिला झलक देखा दिहल गइल आ जेही देखल सभे पसंद कइल एह लुक के.
‘ई कईसन प्रथा’ अइसन फिलिम ह जे सभके सोचे पर मजबूर कर दी कि हमनी के हिंदुस्तान के गांव कवना ओर ले जात बानी. ‘ई कईसन प्रथा’ के निर्देशक निहाल सिंह आ निर्माता दिलीप वर्मा एकरा के भोजपुरी फिलिम के संस्कार बतावत बाड़ें.
विराज भट्ट, रिंकू घोष, आ बृजेश त्रिपाठी के मुख्य भूमिका वाली ई फिलिम एगो अइसन प्रथा के पर्दाफाश कइले बिया जवन सभके झकझोर करे राख दी. एकर शूटिंग वाराणसी आ जौनपुर में भइल बा.
(शशिकांत सिंह, रंजन सिन्हा)


text:
पिछला हफ्ता एक्शन स्टार मनोज पाण्डैय के फिलिम “प्यार हो के रही” के प्रीमियर शो धूमधाम से मुंबई के नवरंग थिएटर में भइल आ एकरा साथ ही पूरा भइल निर्देशक महमूद आलम के सपना कि कब उनकर फिलिम रिलीज होखी. बतवलन कि फिलिम मुंबई आ गुजरात के पचास गो सिनेमाघर में हाउसफुल चलत बिया आ जल्दिए उ अपना दुसरकी फिलिम “आ गले लग जा” के शूटिंग शुरू करीहें.
एह मौका पर मनोज पाण्डेय कहलन कि ई फिलिम साल २०१४ के उनुकर सबले बढ़िया फिलिम ह जवना में एक्टिंग क के उ बहुते खुश बाड़न. फिलिम के दर्शकन के माँग प निर्माता प्रवीण कुमार एह फिलिम के सिक्वल राजा हिन्दुस्तानी नाम से बनावे के एलान कइलन आ कहलन कि एहु फिलिम के नायक मनोज पाण्डेय रहीहें.
“प्यार हो के रही” अब बिहार में रिलीज होखे वाली बा.
ए. डी. आर. एस. एन्टरटेनमेंट के बैनर तले बनल भोजपुरी फिलिम ‘प्यार होके रही’ के ट्रेलर
(संजय भूषण पटियाला)


text:
भोजपुरी सिनेमा के सुपर स्टार विनय आनन्द के आजुकाल्ह तूती बोल रहल बा. उनकर अगिलका फिल्म “तुलसी बिन सूना अँगनवा हमार” का बारे में अबहिये से कहल जा रहल बा कि ई फिल्म विनय आनन्द के कैरियर के एगो नया ऊँचाई पर ले जाई आ महिला दर्शकन के वापिस भोजपुरी सिनेमा देखावे वाला सिनेमा घरन तक ले आवे के काम करी. एह फिल्म में विनय आनन्द, मोनालिसा, आ रुबी सिंह का अलावे आयटम गर्ल सीमा सिंह शामिल बाड़ी. पिछला दिने जेमिनी स्टूडियो का सेट पर फिल्म के एगो आयटम डांस में सीमा सिंह आ विनय आनन्द समाँ बान्ह दिहले. शूटिंग देखत भीड़ एह डांस के देख के आनन्द विभोर हो गइल. विनय आनन्द के नृत्य कला का बारे में त पहिलही से मालूम रहे बाकिर एह फिल्म में उनुकर गजबे नीमन डाँस बा. वितरक लोग एह फिल्म पर अबहिये से आँख गड़ावल शूरु कर दिहले बा.
(स्रोत – शशिकान्त सिंह)


text:
पिछला दिने भोजपुरी फिल्म “हमार लव स्टोरी” के संगीतमय मुहुर्त मुंबई के जिप ट्रैक रिकार्डिंग स्टूडियो में गायिका इन्दू सोनाली का आवाज में. राजेश मिश्रा के लिखल गाना, राजेश गुप्ता के संगीत निर्देशन में रिकार्ड करवा के कइल गइल. फिल्म के निर्देशक बाड़न जगदीश सी पाण्डेय जे फिल्म के कथानको तइयार कइले बाड़न. अभिनव रेड्डी आ सारा शर्मा के बनावल एह फिल्म के मुख्य कलाकारन में विक्रांत सिंह, राखी त्रिपाठी, आ नवोदित अभिनेता विक्रांत आनन्द शामिल बाड़े. फिल्म का कहानी का बारे में बतावल जात बा कि दुनु विक्रांत एके गो राखी पर फिदा बाड़े आ ओकरा इश्क का जुनून में दुनु का बीच के टकराहट हिंसा के रुप ले लेत बा. परिणाम का होत बा एकर उत्सुकता फिल्म का साथे मालूम होखी. तबले अतने जान ली कि इहे फिल्म के मुख्य बिन्दु बा. अउरी कलाकारन में एहसान कुरेशी, अली खानम डेजी इरानि, देव मल्होत्रा, आ बीरबल वगैरह शामिल बाड़े. फिल्म के शूटिंग अगिला महीना से मध्यप्रदेश के छिंदावाड़ा में शुरु होखे जा रहल बा आ फिल्म के जून तक रिलीजो करा देबे के योजना बा.
(स्रोत – प्रशान्त-निशान्त)


text:
भोजपुरी सिनेमा के बादशाह जुबिली सुपर स्टार दिनेश लाल यादव निरहुआ के आवे वाली फिल्म “आखिरी रास्ता” में तीन गो नायिका का साथे प्रेम रस रसावत देखल जाई. फिल्म में पाखी हेगडे, मोनालिसा, आ रिंकू घोष के भूमिका एक से बढ़ के एक बा. तीनो हीरोइनन का साथे निरहुआ के रोमांटिक आ दिलकश अन्दाज वाला गीत दृश्य फिल्मावल गइल बा. तीनो का साथ निरहुआ के अलगे अलग लव एंगल देखे के मिली एह फिल्म में. फिल्म के बाकी मुख्य कलाकारन में अशोक कुमार, रघुनाथ, मुख्तार खान, माया यादव, आ कामेडी किंग मनोज टाइगर शामिल बाड़े. साथ में सीमा सिंह आ दीपा ग्रेवाल पर फिल्मावल आयटम सांगो बा जे भर थियेटर नचा दीहि. गीत विनय बिहारी आ प्यारेलाल यादव के, संगीत राजेश रजनीश के बा. फिल्म १४ जनवरी के बिहार में रिलीज होखे जा रहल बा.
(स्रोत – प्रशान्त-निशान्त)


text:
टटका खबर, 29 सितम्बर 2017, शुक
आजादी का कई युग का बाद हिन्दू के मान सम्मान के काम सरकारो का स्तर प होखे लागल बा. आजु देश में कई राज्यन के मुख्यमंत्री कन्यापूजन आ कन्याभोज के परंपरा निभवलें. ना त अबहीं ले बस इफ्तार प एह तरह के सरकारी आयोजन देखे के मिलत रहल. मर्यादा पुरुषोत्तम भगवान श्रीराम के नगरी अयोध्या में अबकी के दीपावली के खास बनावे का तैयारी में योगी सरकार लागल बिया. एह मौका प मुख्यमंत्री अनेके विकास योजना के शुरुआत करइहें. सरयू तट पर माँ सरयू के आरती उतारल जाई, दीयाबाती से सरयू के घाटन के जगमगावल जाई आ आतिशबाजी के आयोजन होखी.
शुक का दिने मुम्बई के एलफिंस्टन रोड टीसन प बनल पुरान पैदल पार पुल पर भगदड़ मच गइला का चलते नाहियो त दू दर्जन लोग के मौत हो गइल बा चीन दर्जन से अघिका लोग घवाहिल हो गइल. एह घटना के उच्च स्तरीय जांच के आदेश दे दीहल गइल बा. मृतक के परिवार के पाँच-पाँच लाख रुपिया मुआवजा देबे के एलान महाराष्ट्र सरकार का तरफ से भइल बा. जाने जोग बाज इहो बा कि रेल मंत्री सुरेश प्रभु का जमाना में एह पुल के फेर से बनावे ला आदेश आ रुपिया मंजूर भइला का बादो रेल अधिकारियन के लापरवाही से एहपर कवनो काम शुरु ना भइल.
केन्द्र सरकार जीएसटी लागू होखे से पहिले के बनल सामान बेचे ला तीन महीना के मोहलत अउरी देबे के आदेश जारी क दिहले बिया. अब एमआरपी लिखल सामान दाम के नया स्टीकर लगा के 31 दिसमेबर ले बेचल जा सकी.
गोरखपुर के सहजनवा इलाका में आपन नहात घरी के फोटो खींच के लोग के देखावत गोविन्दपुर गाँव के एगो अनेरिया के जानकारी मिलला का बाद एगो लइकी जहर खा के जान दे दिहलसि.
गोपालगंज जिला के जादोपुर इलाका में एगो मेहरारु के नंग धड़ंग लाश मिलल बा जवना के मूड़ी काट का हटा दीहल गइल बा. ओह औरत के पहचान करावे के आ ओकर मूड़ी खोजे के कोशिश जारी बा.
कुशीनगर के तरयासुजान इलाका में तमकुहीराज कस्बा के एगो व्यापारी के मौत सड़क हादसा में हो गइल बा.
यूपी सरकार में पिछड़ा वर्ग कल्याण एवं दिव्यागंजन सशक्तीकरण मंत्री आ भसपा नेता ओमप्रकाश राजभर आजु कहलन कि पूर्वी उत्तर प्रदेश के विकास बढ़न्ती ला पूर्वांचल का अलग राज्य बनावल जरुरी बा.
उत्तर प्रदेश के पुलिस महानिदेशक (डीजीपी) सुलखान सिंह के तीन महीना सेवा विस्तार मिले के खबर अबहीं ले अटकलबाजीए रहि गइल आ परंपरा का हिसाब से शुक का दिने शानदार परेड आयोजित क के उनुका के विदाई दे दीहल गइल.


text:
खबर एक नजर में (6 जुलाई 2011)
जमीन अधिग्रहण रद्द करे के फैसला रद्द
नोएडा में मुलायम का जमाना में होटल बनावे खातिर १३ गो प्लाट आवँटित कइल गइल रहे जवना के मायावती सरकार के आवते रद्द कर दिहल गइल रहे कि एहमें बहुते कम दाम पर जमीन दिहल गइल बा. ओकरा बाद होटल वाले हाई कोर्ट में याचिका लगवले जवना पर हाई कोर्ट सरकार के फैसला के सही करार दिहलसि. तब ऊ लोग सुप्रीम कोर्ट में गइल. सुप्रीम कोर्ट काल्हु सरकार के फैसला रद्द कर दिहलसि बाकिर इहो कहलसि कि होटल मालिक लोग अब मौजूदा दर पर भुगतान करसु तबे जमीन दिहल जाई ना त जमा धन १८ फीसदी सूद का साथ दिसम्बर ले वापिस कर दी. तब जमीन सात हजार रुपिया प्रति वर्ग मीटर दिहल गइल रहे आ अब ओकरा खातिर सत्तर हजार रुपिया प्रति वर्गमीटर का दर से भुगतान करे के पड़ी.
एगो दोसरा फैसला में जमीन अधिग्रहण रद्द कइल गइल
आजु बुध का दिने आइल एगो दोसरा मुकदमा में सुप्रीम कोर्ट ग्रेटर नोएडा में भइल जमीन अधिग्रहण के रद्द करे के इलाहाबाद हाई कोर्ट के फैसला के सही ठहरवलसि. एहमें जमीन के “सार्वजनिक हित” में ओद्योगिक उपयोग खातिर अधिगृहित कइल गइल रहे आ पूरा जल्दबाजी देखावत सात गो बिल्डरन के आँवटित कर दिहल गइल रहे. सुप्रीम कोर्ट एह गलत काम खातिर ग्रेटर नोएडा इन्ड्स्ट्रियल अथारिटी पर दस लाख रुपिया के जुर्मानो लगा दिहले बिया. हालांकि फैसला का साथ इहे कहल गइल बा कि पूरा कारण बाद में बतावल जाई. अब जमीन ओकरा पुरनका मालिकान के वापिस कर देबे के होई. एह बीच जे लोग ओह जमीन पर बने वाला फ्लैटन खातिर रुपिया दिहले होखी ओह लोग के पूंजी डूबे के पूरा खतरा बा.
बिहार में बाढ़ के खतरा बढ़ गइल बा
एक दिन पहिले ले सबकुछ काबू में कहे वाली बिहार सरकार अब राज्य व्यापी अलर्ट जारी कर दिहले बिया काहे कि बड़की नदियन के जल संग्रहण इलाकन में जम के बरखा भइल बा. कोसी, बागमती, बूढ़ी गंडक, आ अधवारा समूह के नदियन में जलस्तर खतरा के निशान छू लिहले बा. आ एहबाढ़ से बिहार में तकरीबन चार लाख लोग प्रभावित भइल बा.
पीएचडी करे खातिर अब प्रवेश परीक्षा देबे के पड़ी
यूपी सरकार फैसला कइले बिया कि पीएसडी करे खातिर पंजीकरण अब प्रवेश परीक्षा का बाद हो पाई. पूरा राज्य खातिर संयुक्त प्रवेश परीक्षा संचालित करे के जिम्मेदारी फैजाबाद के राम मनोहर लोहिया अवध विश्वविद्यालय के दिहल गइल बा. परीक्षा के कार्यक्रम अगिला हफ्ता बरेली में होखे जा रहल कुललपतियन के बईठक में लिहल जाई.
बीएड परीक्षा के रिजल्ट प्रकाशित हो गइल
कुछ तकनीकि कारण से पाँच जुलाई के प्रकाशित होखे वाला बीएड संयुक्त परीक्षा के रिजल्ट आजु निकालल गइल बा जवना के कुछ तकनीकि कारण से पाँच जुलाई के प्रकाशित होखे वाला बीएड संयुक्त परीक्षा के रिजल्ट आजु निकालल गइल बा जवना के वेबसाइट पर देखल जा सकेला. परिक्षा के संचालन रुहेलखंड विश्वविद्यालय कइले रहुवे. देखल जा सकेला. परिक्षा के संचालन रुहेलखंड विश्वविद्यालय कइले रहुवे.
प्रारंभिक शिक्षक पात्रता परीक्षा के फार्म
बिहार राज्य में प्रारंभिक शिक्षक पात्रता परीक्षा के पचीस लाख फार्म सगरी जिलन में भेज दिहल गइल बा. फार्म के बिक्री एगारह जुलाई से शुरू होखी आ चौबीस जुलाई तक ले बेचल जाई. ओकरा बाद फार्म जमा करावे के काम शुरू होखी. फार्म के बिक्री सबेरे नौ बजे से दिन में तीन बजे ले मिलल करी. महिला आ आरक्षित कोटा वालन खातिर फार्म के बिक्री अलगा काउन्टर से होखी.
नवोदय विद्यालयन खातिर प्रवेश परीक्षा
बिहार के उनचालीस गो नवोदय विद्यालयन खातिर प्रवेश परीक्षा दस जुलाई के होखे जा रहल बा. एह परीक्षा में करीब सत्तानबे हजार विद्यार्थी शामिल होखे वाला बाड़े. इम्तिहान सबेरे दस बजे शुरु हो के बारह बजे ले होई.
वेस्टइंडीज का साथ तिसरका मैच आजु
भारत आ वेस्ट इंडीज का बीच तिसरका आ आखिरी टेस्ट मैच आजु डोमिनिका में खेलल जाई. भारत एह सीरीज में एक शून्य से आगा चलत बा. वेस्ट इंडीज एह मैच के जीत के सीरीज बरोबर कर देबे खातिर आपन जान लगा दी.


text:
प्रधानमंत्री न॑ नवी मुंबई एयरपोर्ट केरऽ रखलकै आधारशिला , कहलकै – एविएशन सेक्टर केरऽ विकास देश केरऽ टूरिज्म क॑ नया उँचाई देतै
मुंबई : पीएम नरेंद्र मोदी न॑ आय इतबार क॑ नवी मुंबई एयरपोर्ट के आधारशिला रखलकै । हुनी कहलकै कि विश्व व्यापार के लाभ तब॑ होय छै जब॑ दुनिया सथें जुड़ै लेली विश्व स्तर केरऽ इंफ्रास्ट्रक्चर रह॑ । भारत एगो भाग्यवान देश रहलऽ कि सामूहिक शक्ति क॑ पहचानै वाला पहलऽ राष्ट्रपुरुष छत्रपति शिवाजी महाराज छेलै । पीएम न॑ कहलकै कि एविएशन सेक्टर केरऽ ताकत देश केरऽ टूरिज्म क॑ बल देतै । पीएम न॑ कहलकै कि आय नवी मुंबई म॑ ग्रीन फील्ड एयरपोर्ट बनै ल॑ जाय रहलऽ छै । आजादी के बाद एविएशन सेक्टर केरऽ एतना बड़ऽ ग्रीनफील्ड एयरपोर्ट पहलऽ बार होय रहलऽ छै । पीएम न॑ कहलकै कि एविएशन सेक्टर काफी तेज गति सें आगू बढ़ी रहलऽ छै । आज सें २०-२५ साल पहलें पूरे हिन्दुस्तान के एयरपोर्ट प॑ जेतना ट्रैफिक छेलै, आय ओकरा सें जादा असकल्ले मुंबई एयरपोर्ट प॑ ट्रैफिक छै । आय वक्त ऐसनऽ बदली चुकलऽ छै, जेना आपन॑ बस केरऽ लाइन देखै छेलियै,… Read More


text:
नेपाल के इतिहास
एशिया के बड़ देश सब चीन आ भारत के बीच में हिमालय के कोख में बसल देश नेपाल के इतिहास ई क्षेत्र में रहल अन्य देशवन कुल से अलग बा। नेपाल से दक्षिण के देश कुल जब विदेशीयन कुल के अधिन में रहल तवनो घड़ी नेपाल स्वतन्त्र राष्ट्र के रूप में स्थापित रहल।
बिसयसूची
- 1 नामाकरण
- 2 प्राचिन इतिहास
- 3 नेपाल अधिराज्य
- 4 संघिय लोकतान्त्रिक गणतन्त्र नेपाल
- 5 सन्दर्भसुची
- 6 अन्य लिंककुल
नामाकरण[संपादन]
नेपाल शब्द सब से पहिले अथर्ववेद में उल्लेखित पावल जायेला। अथर्ववेद के अनुसार नेपाल हिमालय के कोख में रहला के कारण नेपाल नाम के उत्पत्ति संस्कृत शब्द 'निपालय से भइल बा, जेकर अर्थ "पहाड के आधार (पैर) " अथवा "पैर पर निवास" ह। ई के साथ साथ निचे बतावल गइल कथनो कुल सुने में आवेला:
- नेपाल शब्द तिब्बती भाषा नियमपाल आइल बा, जेकर अर्थ ह "पवित्र भूमी"।
- बहुत समय पहिले नेपाल बहुत मात्रा में उन के उत्पादन करत रहल आ ऊन रखे खातिर तिरपाल के घर के प्रयोग करत रहल। अहिजा ने जेकर अर्थ ह ऊन आ पाल जेकर अर्थ बतावन जायेला तिरपाल। इहे शब्द से नेपाल नाम पड़ल हो सकत बा।
- ने नाम के एगो ऋषी ई क्षेत्र के संरक्षण देले रहलन एहि से ने आ पाल(संरक्षण करना) ई दुईगो शब्द मिलके नेपाल नाम आइल बा अईसनो मान्यता बा।
प्राचिन इतिहास[संपादन]
किराँत काल[संपादन]
काठमांडु घाटी में पावल गइल नियोलिथिक उपकरणन से ई पता चलेला कि अहिजा मानव जाति के बसाई 9 हजार वर्ष पहिले से बा| इ से पता चलल बा कि मानव जे शायद किराँत जाति के रहल लोग लगभग 2500 वर्ष अगाडी अहिजा रहत रहल लोग। किराँती जंगली आ पहाडी कुल के एगो जनजाति हवे लोग, जवन मध्य एशिया, भारत आ हिमालय से आ कर के अहिजा बसे लागल लोग। किराँत काल से पहिले भी इ देश में गोपाल, महिषपाल जईसन अन्य जाति के लोगन के राज्य रहल ई बात के अपुष्ट इतिहास कुल भी पावल जायेला लेकिन स्पष्ट प्रमाण के अभाव होखला से किराँत काल शुरू होखला के समय से पहिले के इतिहास के मानल ना जायेला। एहि कारण से नेपाल के प्रामाणिक प्राचीन इतिहास के शुरुआत किराँत काल से हि भइल बा ई बात के इतिहासी मान्यता मिल चुकल बा। ई काल के राजा यलम्बर के हि प्रथम किराँती राजा के रूप में मानल गइल बा।
लिच्छवी काल[संपादन]
सन 400 से 750 तक नेपाल के हाल के राजधानी काठमांडु में लिच्छवीयन के शासन रहल। कौटिल्य के अर्थशास्त्र के अनुसार तथा चिनी यात्री हुएन साङ्ग के यात्रा वृत्तान्त के अनुसार वैशाली से भाग के आइल कुछ वीर पुरुष लोग किराँती कुल के खेद के लिच्छवी वंश के स्थापना कइले रहल लोग । पावल गइल शिलालेख, मुद्रा आ चंगुनारायण मन्दिर के अभिलेख कुल से पता चलेला मानदेव लिच्छवी वंश के प्रथम इतिहासी राजा रहले । अंशुवर्मा के भारत के राजा हर्षवर्धन से निकटतम वैवाहिक संबंध रहल । ई बात से ई पुष्टि होला कि गण्डक नदी से कोशी नदी तक पहाडी भूभाग में लिच्छवी कुल किराँती कुल के खेद के एक साथ शासन कइले जा। एहि क्षेत्र से दक्षिण के नेपाल के तराई प्रदेश जईसे कि मिथिला राज्य बा ई के अंशुवर्मा अपना अधिन में लेके वैशाली आ पाटलीपुत्र राज्य में समावेश कर दिहले। अंशुवर्मा के बाद नरेन्द्रदेव भारतीय राजा कुल के समर्थन सहयोग से राज्य कइले । नरेन्द्र के बाद गुप्त वंश के शासन अईला से सम्पूर्ण राज्य छोट छोट राज्य में विभाजित हो गइल । ई सम्पूर्ण घटना ईसा पूर्व के ह। ओने बंगाल में चालुक्यसेन के राज्य रहल । नान्यदेव चालुक्य राजा के सेनापति रहले। जे तिरहुत डोय राज्य के स्थापना कर के सिमरनगढ के आपन राजधानी बनवले । मुसलमान आक्रमणकारी सुद्धिन तुगलक के भय से नान्यदेव के पलाती हरि सिंहदेव सर्लाही जिल्ला होते हुए भक्तपुर भाग गइलन उनकर रानी राजल देवी जयस्थिति मल्ल के आपन दामाद बनाके मल्लवंश के शासन स्थापित कइली।
मल्ल काल[संपादन]
1201–1769 ई0 के समय नेपाल में मल्ल काल के शासन रहल। मल्ल काल में काठमांडु आ ई के आस-पास के क्षेत्र मात्र नेपाल कहल जात रहल आ इ क्षेत्र में रहे वाला लोग नेवार कहलात रहल लोग (नेवारी भाषा में नेवार के अर्थ होला नेपाल के नागरिक)। मल्ल-वेश भारत के मल्ल-वंश (महाजनपद) के शासक रहल लोग। मल्ल-वंश खुद के क्षत्रिय बतावत रहल लोग[1] मल्ल कुल के भारत छोड़े के दवाब दिहल गइल। मल्ल-वंश के बारे में महाभारत आ बुद्ध के किताब में पढ़ल जा सकत बा। काठमांडु क्षेत्र में लगभग 1200 ई0 में मल्ल के पहिलका शासक शासन में अईले। मानल जायेला मल्ल-काल नेपाल के स्वर्णकाल रहल जवन 600 वर्ष तक चलल।[2]
नेपाल एकिकरण[संपादन]
विक्रम संवत 1799 में गोरखा के राजा नरभुपाल शाह के निधन के पश्चात राज्य सम्हाल के रखले रहन उनकर जेठ लैका पृथ्वी नारायण शाह। पृथ्वीनारायण शाह राज्य के विस्तार करे के सोचलन आ नेपाल के एकिकरण के शुरुआत कर दिहलन। उ पहिला हाली नुवाकोट पर विसं 1800 में आक्रमण कइलन लेकिन ओह बेरा उनके हार के सामना करे के पड़ल। फिर विसं 1801 में दुसरा हाली आक्रमण कइले आ नुवाकोट के उपर विजय प्राप्त कर लिहलें। ओ के बाद उ विसं 1814 आ विसं 1821 में किर्तिपुर के लड़ाई में दू-दू बार बहुत बुरा तरह से पराजित भइले। ई लड़ाई में किर्तिपुर के लोग सेनापति कालु पाण्डेय के मार दिहले जा आ पृथ्वी नारायण शाह के भाई सुरप्रताप के आँख कुल फोड़ दिहले जा। विसं 1822 चैत्र 3 गते पुन: किर्तिपुर के ऊपर आक्रमण करल गइल आ विजय हासिल भइल। पृथ्वी नारायण विसं 1825 भाद्र शुक्ल चर्दुशी के दिन काठमांडु में इन्द्रयात्रा पर्व मनावतखान आक्रमण कर दिहले आ जीत गइले। एकरा बाद उ क्रमश: विसं 1825 आश्विन 22 में ललितपुर, विसं 1826 कार्तिक में भक्तपुर के ऊपर विजय प्राप्त कइले।
नेपाल अधिराज्य[संपादन]
शाह शासन[संपादन]
पृथ्वी नारायण शाह काठमांडु के ऊपर विजय हासिल कइला के बाद विसं 2026 में आपन देश के राजधानी गोरखा से काठमांडु ले अईले आ उ आपन राज्य गोरखा के नाम बदल के सम्पूर्ण राज्य के नाम नेपाल रख दिहले। पृथ्वी नारायण के मृत्यु के बाद भी राज्य विस्तार के काम ना रुकल आ लगातार अड़ोस-पड़ोस के राज्य जितते हुए उनकर लैका-नाती कुल नेपाल के अउर बढवले जा।
राणा शासन[संपादन]


text:
सिनेमा का संसार में एगो रिवाज जस बन गइल बा कि खलनायकी करत करत अभिनेता नायक बनि जाला. एह कड़ी में सुजीत कुमार, विनोद खन्ना, शत्रुघ्न सिन्हा आ सुशील सिंह जइसन अनेके नाम बा. अपवाद बन के सामने आइल बाड़न समर्थ चतुर्वेदी जे त्यागी ब्रदर्स के बनावल फिलिम ‘बलमा बड़ा नादान’ में नायक बन के अपना कैरियर के शुरूआत कइले रहन. उनुकर नायिका रहली ‘दिव्या (रश्मि) देसाई. ओकरे बाद समर्थ चतुर्वेदी दिव्या संग ‘गज़ब भाईल रामा’, सीमा पाण्डेय संग ‘गंगा मैया तोहे चुनरी चढईबो’ आ ‘गोधन’, गुंजन पन्त संगे ‘नचनिया एक तमाशा’ अउर सीमा मालिक संगे ‘रक्षा बंधन’ वगैरह अनेके अभिनेत्रियन आ फिलिमन के हीरो रहलन. अब उहे समर्थ चतुर्वेदी अपना दुसरका पारी में बतौर खलनायक शुरूआत कइले बाड़न.
निर्देशक शाद कुमार के सुपर हिट फ़िल्म “त्रिनेत्र” में खलनायक बनि के परदा पर कहर मचवला का बाद दोसरको निर्माता निर्देशकन के भरोसा उनुका पर बढ़ गइल आ एह साल उनुकर अनेके फिलिम बतौर खलनायक रिलीज होखे वाला बाड़ी सँ. एह फिलिमन में ‘रूपया के बोल बाला’, ‘भोजपुरिया मजदूर’, ‘तन तुलसी मन गंगा’, आ ‘हवा में उड़ता जाय लाल दुपट्टा मलमल का’ वगैरह बाड़ी सँ
(अपना न्यूज के रपट)


text:
घोटाला के पइसा सोनिया के मिलल बा
जनता पार्टी के अध्यक्ष सुब्रह्मण्यम स्वामी काल्हु आगरा में कहलें कि टूजी स्पेक्ट्रम घोटाला से मिलल रुपिया में से सैकड़े साठ सोनिया गाँधी के मिलल बा जवन कि विदेशी बैंकन में जमा बा. कुछ हिस्सा करुणानिधि के मिलल बा. सोनिया गाँधी आपन धन अॡना दू गो बहिन का नाम से जमा करवले बाड़े. स्वामी का हिसाब से ए॰ राजा त कठपुतली भर रहलें आ उनुका के सैकड़े दसे मिलल बा. एह सब का बावजूद स्वामी के राय बा कि मनमोहन सिंह के प्रधानमंत्री बनल रहे के चाहीं ना त सोनिया गाँधी पीएम बन जइहें जवन देश खातिर खराब होखी. स्वामी त अइसन बतियवले बाड़न कि बुझात बा मुंशी उहे रहलें आ सगरी के हिसाब किताब उनुके लगे बा. शायद स्वामी के विश्चसनीयता संदिग्ध मान के कांग्रेसो उनका बयान पर बिफरल नइखे.


text:
– जयंती पांडेय
गरमी के पसीना से तर-बर भइल रामचेला हाफत-डाफत गुरू लस्टमानंद का लगे पहुँचले. सस्टांग दंडवत कइके आशीर्वाद लेहला के बाद रामचेला कहलन, गुरू आजकाल गउवों में बदलाव के बयार बड़ा तेजी से बहऽता.
लस्टमानंद पूछलन, काहे? का हो गइल? समु के साथे त हर चीज बदल जाला. परिवर्तन त संसार के नियम हवे. एहिमें परेशान होखेला का बा?
रामचेला कहले, गुरू पहिले बिआह होत रहे त बड़ा मजा आवे. एतने ले ना. बेटिहा किहां बारात पंहुचे आ जनवासा में लउंडा के नाच होखे त बुढ़उवो लोग मजा लेबे से पीछे ना रहत रहुवे लोग. लउंडवा सब नाचते-नाचत बुढ़ऊ लोग के अंचरा ओढ़ावे लागे अउर बुढ़ऊ बाबा ईया के पइसा देत होखस चाहे ना बाकिर लउंडवा के जरूर देस. तिलक आ बिआह में भातखई में भूईया बइठ के खइला के आपन आनंद रहे. जेकर दुआर जेतना बड़का ओकर ओतने बड़का हैसियत रहे. बड़का लोग किहां त एगो पाँत में हजार आदमी खा लेत रहलन बाकिर अब सभे व्यस्त हो गइल बा.
बिआह में मरजाद त दूर अब साँझी खान बारात जाता आ रतिए खान लवटि आवता. भुईंया बइठ के पाँत में खाए वाला सिस्टम के साथे-साथ पूड़ी तरकारी आ दही-चिउरो खतम हो गइल. अब त का कहता लोग, बुफे सिस्टम में खियावे के.
पता ना ई बुफे कहवां से आइल बा लेकिन एह सिस्टम में खाए वाला लोग लाज-हया घोर के पी गइल बा. ससुर होखस चाहे भसुर, ओ लोग के समनहीं कनिया लोग प्लेट में चम्मच हिलावत चपर-चपर मुँह चलावता लोग. एह बुफे में बड़-छोट के लेहाज नइखे रहि गइल. केहू, केहू के सोझा कवनो तरह खाता.
दही चिउरा का जगह अब चाउमीन, पनीर, डोसा, इडली अउर ना जाने का का कचबच खाता लोग. अब रउए बताईं ई नवका रहन त पेट अउरी चाल-ढाल दूनो के निगलत बा कि नांही?
बाबा लस्टमानंदो के ना बुझाइल कि का जवाब देस.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
शुक्रवार, जनवरी 10, 2014
सुख बेटा के, दुःख बुढ़ारी के
छोट रहले बबुआ- त छोटे रहल सपनाऽ,
कि पटरी लिहले सुग्गा- मदरसा मे जाला.
डागदर, इंजीनियर होखे पढ़ि-लिखि बबुआ,
बापे कवनो बूझि मनवा कतना खखुआला.
ऑंखि के अँजोर महतारी के जो रहले ऊ,
हमरा खातिर अइसे- जइसे तुलसीजी के माला.
बारी-बगइचा, फेंड़ा-फेंड़ा घूमि-घूमि तूरनी,
कोनवासी आम लइका त सवाद ले के खाला.
इसकूल तक पढ़ाई मे कुल्ही दुख उठवनी,
तब ले- ना जानत रहनी गोड़ मे के छाला.
फेरू बबुआ बतवले ‘पूरा भईल ना पढ़ाई हो’,
एह से आगे पढ़े लोग बनारस तक जाला.
आधा खेत बेचनी, आ कवनो तरह कईनी,
नाम लिखववले कादो? बी. एच. यू. कहाला.
भरि-भरि खाँची के हम रूपया लुटवनी,
आ करेनी हिसाब तब ना अभी ले गिनाला.
बड़ा धोखा भईल, हम का जानत रहनी कि,
विद्या-दान लिहला में कुल्ही चीज बिकाला.
एमे. ओमे. पढ़िके बाबू कतना ज्ञानी भईले रामा,
का कहीं बतावे मे कतना मन लजाला.
खेत देखि पूछले- “किस चीज का दरख्त है?”
कहनी “ई दरख्त ना ह. बूंट ना चिन्हाला?”
घरे दू साल रहले, आ परोरा-भिन्डी खईले,
ना कवनो बेरा बीतल, दाले घीव ना डलाला.
इजति अपना बेटा से महतारी-बाप छिपवले,
ऊ ना जाने पवले रोजे- सतुआ सनाला.
एक दिन उ कहले- ‘नोकरी लागि जाईजी,
आ ऊपर से कमाई भी बाटे ओमें गाला.’
आ धीरे से बतवले- ‘साटिफिटिक मोरि के,
दस हजार रूपया घूस में दियाला.
घूस द- त नोकरी ल, ना त माथे टोकरी ल,
बड़े-बड़े साटिफिटिक बक्सा मे तँवाला.
सोचनी बिना घूस दिहले, मिली नाहीं नोकरी,
बेचीं खेत पुरनिया के- हम त गईनी खाला?
जब बाकी खेत बेचनी, त बूढ़ी तेढ़ूअईली,
त कहनी- ‘मेहरारू लोग के कुछू ना बुझाला.’
नोकरी-बियाह दूनों एके साल मे हो गईल,
हमरा लागल- खुलि गईल किस्मत के ताला.
दुलहिन घरे छोड़ि बाबू- गईले अपना नोकरी पर,
आ साल भरि ना जनले- कईसे चूल्हा फूंकाला.
इहाँ छोड़सु पतोहि जरते- कबहूं तरकारी-दालि,
कबो ताना मारसु- “एगो नोकर ना रखाला!”
हम बड़ा समझवनी त बूढ़ी बात बूझली,
कि चुपे अदमी रहेला- त झोंटा ना पेराला.
हावा आ बतास अइसन घरे अईले बबुआ,
कहले- ‘दिल्ली फेमिली बिना क्वाटर ना दियाला.’
दुलहिन, घीव, अँचार, चिऊरा लेले- बबुआ गईले,
सोचनि- केहू आवेला त दूइयो दिन सुस्ताला.
घर से कवनो नाता नईखे- ई कईसे कही दीं?
महतारी-बाप बिना उनसे कबो ना रहाला.
पहिले बेटा-मुंडन में, फिर साला के बियाह में,
आ बेटा के जनेव में- कम त ना गिनाला.
जबहीं बबुआ अईले, तब नाया रूप देखनी,
करे मे बखान हमार मन ना अघाला.
जईसे रेंड़ी के फेंड़ पर, कनईला के झूला होखे-
आरे, झूलल त दूर- गोड़ धरते पटकाला.
पहिला बेरि अइले त पता चलल बेटा से भी,
अपना गोड़े खाड़ा होके- गोड़ ना लगाला.
सिगरेट बबुआ पियले- त सोझा हम ना गईनी,
जानत रहनी बबुआ हमसे कतना लजाला.
मिसिरजी के बेटा नईखे, ऊ रोवेले त हँसेनी,
दुःख त बाप के हजारों, तोह से एगो ना सहाला?
पुरूब जनम के करजा रहे- जाए द, चुकता भईल,
मुअला पीछे जनि कहसु- ‘बाकी रखलसि साला.’
अब तेरह साल बीत गईल, कुल्ही दाँत टूटि गईल,
कवनो कूकूर ह- कि गाई ह? कुछ ना चिन्हाला.
अदिमिए ऊ जनावर ह- कि बचपन मे त बढ़ेला,
बुढ़ारी मे निहुरले रोजे-रोज घटल जाला.
काँपत हाथ लिहले बूढ़ी, राते महुआ बीनेली,
हई कईसन माटी के- कि गोबरो पथाला!
अरे हे गंगा मईया, कठवति मे आ जईतू,
हमरा से बुढ़ारी मे त, अब ना चलल जाला.
एने कागज छोट परता, सियाही भी त मधिम बा,
अब थोरहिं ढेर समझीं! एगो अच्छर ना पराला.
छोट रहले बबुआ...
---
सदस्यता लें संदेश (Atom)


text:
सदियन से भोजपुरिया माटी के एगो अलग पहिचान रहल बा. ई माटी खाली भोजपुरिए समाज के ना बलुक माई भारती के अइसन-अइसन लाल देहलसि जे लोग भारतीय समाज के हर एक क्षेत्र में एगो नया दिशा अउर ऊँचाई देहल अउर विश्व स्तर पर माई भारती के परचम लहरावल. भोजपुरिया माटी के सोन्ह सुगंध से सराबोर ई महापुरुष लोग खाली भारते का ना बलुक पूरा दुनिया के राह देखावल अउर एगो सभ्य अउर शांति से भरल समाज बनावे में अहम भूमिका निभावल लोग. ई उहे भोजपुरिया माटी हS जवने के संत कबीर अपनी विलक्षणपन से, भगवान बुद्ध अपना उपदेशन से त शांति, सादगी के दूत अउर महान राष्ट्र प्रेमी बाबू राजेंद्र अपना विद्वता अउर कर्मठता से सींचले.
माँ भारती के ई अमर सपूत, बाबू राजेंद्र प्रसाद 3 दिसंबर 1884 के बिहार की सीवान जिला के जीरादेई गाँव में अवतरित हो के भोजपुरिया माटी के धन्य क देहने. भोजपुरिया माटी जवन भगवान बुद्ध, भगवान महाबीर, संत कबीर आदि लोगन की कर्मन के साक्षी रहल बिया, एगो अउरी महापुरुष के अपनी अँचरा में पा के सुवासित अउर गौरवान्वित हो गइल. अउरी हाँ अपनी ए लाल के तेजस्वी मुख-मंडल देखि के धरमपरायन माई श्रीमती कमलेश्वरी देवी फूले ना समइली अउर बाबूजी श्री महादेव सहाय जे संस्कृत अउरी फारसी के मूर्धन्य विद्वान रहने अपनी विद्वता पर ना बलुक अपनी ओजस्वी लाल के देखि के गौरवांवित अउर प्रफुल्लित हो गइने.
प्रखर बुद्धि तेजस्वी बालक राजेंद्र बचपने से फारसी में पढ़ाई शुरु क देहने अउर ओकरी बाद प्राथमिक शिक्षा खातिर छपरा का जिला स्कूल में नाँव लिखावल गइल. एकरी बाद आगे क पढ़ाई खातिर ऊ टी के घोष अकादमी पटना में दाखिला लिहले. 18 बरिस का उमर में नवजववान राजेंद्र कलकत्ता विश्वविद्यालय का प्रवेश परीक्षा में प्रथम स्थान प्राप्त कइने अउर 1902 में कलकत्ते के, आजुकाल्हु कलकत्ता के नाम बदल के कोकाता हो गइल बा, नामचीन ‘प्रेसीडेंसी कालेज’ में पढ़ाई शुरु कइने. एही प्रेसीडेंसी कालेज में परीक्षा का बाद बाबू राजेंद्र की उत्तर-पुस्तिका जाँचत परीक्षक अतना प्रभावित भइने कि उनका उत्तर-पुस्तिकवे पर लिख देहने की ”The examinee is better than the examiner.” (परीक्षार्थी, परीक्षको से बेहतर बा.) बाबू राजेंद्र का विद्वता के एह से बड़हन अउर का मिसाल हो सकेला? बाबू राजेन्द्र के प्रतिभा दिन पर दिन निखरत गइल अउर 1915 में ऊ विधि परास्नातक के परीक्षा स्वर्ण-पदक का साथे हासिल कइने. एकरी बाद कानूने का क्षेत्र में ऊ डाक्टरेट के उपाधिओ हासिल कइने.
तब के परम्परानुसार बारहे बरिस का छोट उमर में राजेन्द्र के विवाह राजवंशी नाँव का कन्या का साथे कर दिहल गइल अउर तेरह बरिस का दहलीज पर पहुँचते एकर गवनो हो गइल. अइसन मानल जाला की 65-66 बरिस का वैवाहिक जीवन में मुश्किल से लगभग चारे पाँच बरिस ई महापुरुष अपनी अर्धांगनी का साथे रहल अउर बाकी के जीवन अपना माँ भारत माता के चरनन में, मानव सेवा में, समर्पित क देहलसि.
माँ भारती के ई सच्चा सेवक अपनी माई के फिरंगियन का हाथ के कठपुतली बनल भला कइसे देखि सकत रहे? ई महान भोजपुरिया माई भारती क बेड़ी काटे खातिर, ओके आजाद करावे खातिर, स्वतंत्रता सेनानियन का साथे कंधा से कंधा मिला के चले लागल. अउर वकालते का दौरान आजादी का लड़ाई में अपनी आप के पूरा झोंकि देहलसि. ई महान मनई महात्मा गाँधी के विचारन, भारत-प्रेम से एतना प्रभावित भइल कि उन्नीस सौ एक्कइसे (1921) में कलकत्ता विश्वविद्यालय का सीनेटर पद के लात मार देहलसि अउर बिदेशी स्वदेशी के मुद्दा धेयान में राखत अपना प्रखर बुद्धि लइका मृत्युंजय के कलकत्ता विश्वविद्यालय से निकालि के बिहार विद्यापीठ में नामांकन करवा के एगो सच्चा देशप्रेमी के मिसाल कायम क देहलसि. एह ना बिसरेवाला अउर अद्भुत परित्याग खातिर ई भारती-पुत्र सदा खातिर स्वदेशियन का साथे पूरा संसार क नजर में अनुकरणीय अउर अर्चनीय बनि गइल. गाँधीजी का असहयोग आन्दोलन के सफल बनावे खातिर ई महान भारत-भक्त बिहार में असहयोग आन्दोलन के अगुआई कइलसि अउर बाद में नमक सत्याग्रह आन्दोलनो चलवलसि.
देश सेवा क साथे-साथ बाबू राजेंद्र सदा मानवो सेवा में लागल रहने अउर 1914 में बिहार आ बंगाल में आइल बाढ़ में ऊ बढ़ि-चढ़िके प्रभावित लोगन के सेवा कइने, ओह लोगन क दुख-दरद बँटने अउर एगो सच्चा मनीषि का तरह लोगन के प्रनेता बनल रहने. राजेंद्र बाबू के मानव-प्रेम, भोजपुरिया प्रेम के उदाहरण एह बाति से जानल जा सकेला कि जब 1934 में बिहार में आइल भूकंप का समय ऊ कैद में रहने पर कैद से छूटतही ऊ जी-जान से भूकंप-पीड़ितन खातिर धन जुटवले में लागि गइने अउर उनकर कड़ा मेहनति, ईमानदारी, सच्ची निष्ठा एतना रंग ले आइल कि वाइसराय का द्वारा जुटावल धन से बेसी धन इ जुटा देहने. अरे एतने ना, माँ भारती के ई सच्चा लाल मानव सेवा के ब्रत लेहले आगे बढ़त रहल अउरी सिंधु अउर क्वेटा में आइल भूकंपो में भूकंप पीड़ितन के कर्मठता अउरी लगन क साथ खूब सेवा कइलसि अउर कई राहत-शिविरनो के संचालन कइलसि.
एह महान विभूति के महान काम अउर समर्पण से प्रभावित होके इनका के कई गो पदन पर सुशोभितो कइल गइल. 1934 में इनके भारतीय राष्ट्रीय कांग्रेस का मुंबई अधिवेशन में अध्यक्ष चुनल गइल. एतने ना, ई दू बेर एह पद के सुशोभित कइने. भारतीय संविधान का निर्माणो में ए महापुरुष के बहुत बड़हन जोगदान बा. इनकरी विद्वता क आगे नतमस्तक नेता लोग इनहीं के संविधान सभा के अध्यक्ष पद खातिर चयनित कइले अउर हाँ बाबा अंबेडकर के भारतीय संविधान का शिल्पकार का रूप में प्रतिस्थापित करवले में एही महान विभूति के हाथ रहे काहे की ई महापुरुष बाबा अंबेडकर के कानूनी विद्वता से पूरी तरह से परिचित रहे अउर जानत रहे की बाबा अंबेडकरे एह काम के अच्छी तरे निभा सकेने.
स्वतंत्र भारत क पहिला राष्ट्रपति का रूप में कार्यभार संभालते अपनी दूरदृष्टि अउर विद्वता से भारत की विकास-रथ के विकास मार्ग पर अग्रसर कइले में ई महापुरुष अहम जोगदान कइलसि. ई महापुरुष सदा स्वतंत्र रूप से अपनी पांडित्य अउर विवेक से काम करत रहल अउर कब्बो अपनी संवैधानिक अधिकारन के हनन नाहीं होखे देहलसि.
एह महान विभूति में देश-प्रेम, परहितता एतना कूट-कूटके भरल रहे की भारतीय संविधान के लागू भइले का एकदिन पहिले अपनी बहिन भगवती देवी क स्वर्गवास भइला क बावजूद ई मनीषि पहिले देश का प्रति अपनी कर्तव्यन के निभवलसि अउर ओकरी बादे अपनी बहिन क अंतिम संस्कार में शामिल भइल.
ए महापुरुष के चाहेवालन में खाली भोजपुरिये ना बलुक पूरा भारतवासी रहलन. इनकर लोकप्रियता मनई लोगन का सिर चढ़ि के बोले. एकर ज्वलंत उदाहरण इहे बा कि पंडित नेहरू डा. राधाकृष्णन के राष्ट्रपति बनावल चाहत रहने बाकिर बाबू राजेंद्र प्रसाद का समर्थन में पूरा भारतीय समाज के देखि के नेहरू के चुप्पी साध लेबे के पड़ल. जब 1957 में फेर से राष्ट्रपति के चयन के बात उठल त चाचा नेहरू दक्खिन भारत के सब मुख्यमंत्रियन के चिट्ठी लिखि के आपन इ मनसा जाहिर कइने की ए बेरी कवनो दक्खिन भारतीये के राष्ट्रपति बनावल जाव. पर दक्खिन भारतीय मुख्यमंत्री लोग ई कहि के एह बाति के सिरे से खारिज क देहल लोग की जबले डा. राजेन्द्र प्रसाद रहिहें तबले उनहीं के राष्ट्रपति रहल ठीक बा. अउर ए तरह से राजेन्द्र बाबू के दोबारा राष्ट्रपति चुनल गइल. 12 बरिस ले राष्ट्रपति पद सुशोभित कइले क बाद सन् 1962 में अवकाश ले लेहने.
एह महापुरुष के सादगी, समर्पण, देश-प्रेम, मानव-प्रेम अउर प्रकांड विद्वता आजुओ लोगन के अच्छा काम करे के प्रेरणा दे रहल बा. ए महान भोजपुरिया के सर्वोच्च भारतीय नागरिक सम्मान ‘भारत रत्न’ से सम्मानितो कइल गइल बा.
राजेन्द्र बाबू साल 1946 में आपन आत्मकथा लिखले. कईगो अउरीओ चर्चित अउर पढ़े लायेक किताबन के रचना कइले जवने में ‘बापू के चरणों में’, ‘गाँधीजी की देन’, ‘भारतीय संस्कृति’, ‘सत्याग्रह एट चंपारण’, ‘महात्मा गाँधी और बिहार’ आदि के नाम खास बा.
माँ भारती के ई अमर सेवक 28 फरवरी सन 1963 के राम, राम के जाप करत अपनी इहलौकिक नश्वर देहि त्यागि के हमेसा-हमेसा खातिर परम पिता परमेश्वर का घरे लवटि गइल. आजुओ अपना सेवा भाव से ऊ भारतीय जनमानस के सदा आगे बढ़े खातिर प्रेरित करेले. हमेशा से कुछ भारतीय चिंतकन के एकर बहते अफसोस रहल की एह महापुरुष खातिर, माँ भारती की सपूत खातिर, आजु ले भारत सरकार ना त कवनो सम्मानित दिन के घोषणा कइलसि ना इनका नाम पर कवनो बड़हन कार्ययोजना चलवलसि. अउर कहाँ ले बताईं अपनी घर बिहारो में, अपनन क बीचे ई महान भोजपुरिया उपेक्षित रह गइल अउर ओतनो राजकीय सम्मान ना पवलसि जेतना एहु से बहुते-छोट-छोट राजनीतिज्ञन भा छुटभईयन के मिलल. खैर, अइसन महापुरष के कवनो सनमान के जरूरत ना होला. अइसन लोग त जनमानस का दिल में विराजेला, सनमान पावेला अउर जनमानस द्वारा जयजयकारल जाला. हर भारतीय, हर भोजपुरिया आजुओ गौरव महसूस करेला की ऊ एतना बड़हन, महान महापुरुष के संतान हS. आजु ऊ अइसन माटी में खेल-कूद रहल बा, अइसन हवा में साँस ले रहल बा जवने में राजेंद्र बाबू जइसन लोग खेल-कूदि चुकल बा, साँस ले चुकल बा अउर ए माटी के, हवा के सुवासित क देले बा.
धनि बा ऊ भारत नगरी जहाँ अइसन-अइसन महापुरुषन के प्रादुर्भाव भइल अउर जे लोगन के कीर्ति आजुओ पूरा संसार के रोशन क रहल बा. अइसन महापुरुषन के काम हम भारतीयन के गौरवान्वित करेला अउर हमनीजान शान से, सीना तानि के कहेनी जा कि हमनी का भारतीय हईं जा. माँ भारती के अमर-पुत्र, भोजपुरियन के सरताज, प्रकांड विद्वान, सहृदय, भारतवासियन द्वारा पूजित एह महापुरुष के हम शत-शत नमन, वंदन करत बानी.
जय हिंद जय भारत..
-प्रभाकर पाण्डेय ‘गोपालपुरिया’


text:
भोजपुरी सुपरस्टार खेसारीलाल के जादू दर्शकन पर खूब चलत बा तबहिए नू 25 जुलाई के सलमान खान के ‘किक’ के सोझा बिहार में रिलीज भइल फिलिम ‘जानेमन’ ना सिरिफ बंपर ओपनिंग लिहलसि बलुक बादो मेंं मजगर बिजनेस बिटोरत बिया. किक का साथही रिलीज ‘जानेमन’ के बिहार के सगरी 50 सिनेमाघरन में बढ़िया कलेक्शन मिलत बा.
खेसारीलाल कहतारें कि ‘जानेमन’ पूर्वजनम प बनल रोमांटिक लव स्टोरी फिल्म ह, निर्माता प्रेम राय आ निर्देशक अरविंद चौबे के एह फिलिम के जानेमन हई काजल राघवानी. फिलिम में खेसारी के दुसरकी नायिका बाड़ी प्रियंका पंडित आ दुनू से इश्क फरमावे में बकौल खेसारीलाल खुद उनुका बहुते मजा आइल.
खेसारीलाल के एह साल के सफल फिलिमन के कतार ‘साजन चले ससुराल’ से शुरू भइल आ कच्चे धागे, प्रतिज्ञा-2, बेताब, चरणों की सौगंध, शेाला शबनम, तेरे नाम होत अबहियो चालू बा. खेसारी के ‘लहू पुकारेला’, ‘जो जीता वही सिकंदर’ आ ‘हथकड़ी’ रिलीज ला तइयार बाड़ी स आ खेसारी आजुकाल्हु अपना ‘लाडला’ के शूटिंग में बाझल बाड़न.
(प्रशान्त-निशान्त)


text:
खेल शुरु होखे से पहिलही हरदी गुरदी बोल दिहलसि कांग्रेस
नयी दिल्ली 05 नवम्बर (वार्ता) दिल्ली विधानसभा चुनाव में भाजपा के मुख्यमंत्री उम्मीदवार हर्षवर्धन कहले बाड़न कि हाल में सामने आइल रायशुमारियन में भाजपा को मिलत बड़हन बढ़त देख कांग्रेस बहुते घबरा गइल बिया आ अब एह रायशुमारियन पर रोक लगावे के बात करत बिया, कहलन कि प्रतिबंध लगावे की मांग क के कांग्रेस जंग शुरु होखे से पहिलही हार सकालर लिहले बिया.
डा. हर्षवर्धन कहलन कि मोदी का सोझा राहुल बवना साबित होखत बाड़े, कांग्रेस समुझे लागल बिया कि राहुल गांधी ओकर अभियान पूरा ना कर सकसु. ई देख कांग्रेसी नेतवन के नींद उड गइल बा. जबसे भाजपा उनका के दिल्ली के मुख्यमंत्री पद के उम्मीदवार बनवलसि तब से पूरा दिल्ली मे उम्मीद आ भरोसा के नया लहर बह चलल बा.


text:
अब एक जून को बिहार में होगी रिलीज राघव नय्यर के कैरियर की शुरुआत वाली भोजपुरी फिल्म हल्फा मचाके गईल[…]Read more
Author: Sub-editor
प्रोडक्शन नंबर वन में नजर आयेंगे पवन सिंह – अरूण ओझा
ए.बी.एस फिल्म प्रोडक्शन के बैनर तले बहुत जल्द ही एक बेहतरीन भोजपुरी फिल्म का निर्माण किया जायेगा. खबर है इस[…]Read more
चांदनी सिंह के नये एलबम कमर के कलच कहेला का यू ट्यूब पर जलवा
भोजपुरी फिल्मों की सबसे हॉट और सेक्सी अभिनेत्री माने जाने वाली चांदनी सिंह और गायक राकेश मिश्रा का नया एलबम[…]Read more
डेन टीवी ने 100 गानों के लिए अजय लाल यादव को अनुबंधित किया
गीत संगीत की दुनिया मे कई म्यूजिक कंपनियों की तरह एक और म्यूजिक कम्पनी ’डेन टीवी’ संगीतप्रेमियों के मनोरंजन के[…]Read more
संभावना सेठ का नया गाना चाकलेटी जवानी जारी
राघव नय्यर भी संभावना के साथ मचायेंगे हल्फा इसी माह प्रर्दशित होने वाली भोजपुरी फिल्म हल्फा मचाके गईल में आयटम[…]Read more
स्पेशल एनकाउंटर की शूटिंग जोर शोर चल रही है सिद्धार्थ नगर में
अमन फिल्म्स सिने विज़न के बैनर तले निर्मित की जा रही भोजपुरी फिल्म स्पेशल एनकाउंटर की शूटिंग इन दिनों सिद्धार्थ[…]Read more
पायल रोहतगी का भोजपुरी फिल्म हल्फा मचाके गईल का आयटम नंबर हुआ जारी
बॉलीवुड की मशहुर अदाकारा और बिग बॉस फेम पायल रोहतगी का भोजपुरी फिल्म हल्फा मचाके गईल का आयटम नंबर याशी[…]Read more
दिल धड़केला केहू के प्यार में का धूमधाम से हुआ मूर्हूत
भोजपुरी सिनेमा के एंग्रीयंग मैन माने जाने वाले दमदार अभिनेता कृष्णा कुमार की नयी भोजपुरी फिल्म दिल धड़केला केहु के[…]Read more
निधि झा का चला गोरखपुर में जादू
करोड़ो दिलों की धड़कन लूलिया गर्ल निधि झा ने अभी हाल ही में गोरखपुर में अपनी अदा के जादू से[…]Read more
लव के लिये कुछ भी करेंगे विशाल सिंह
गदर 2 के बाद भोजपुरी सिनेमा के रियल एक्शन किंग बन चुके विशाल सिंह अब नजर आयेंगे अपनी नयी भोजपुरी[…]Read more


text:
अब एक जून को बिहार में होगी रिलीज राघव नय्यर के कैरियर की शुरुआत वाली भोजपुरी फिल्म हल्फा मचाके गईल[…]
Read more
ए.बी.एस फिल्म प्रोडक्शन के बैनर तले बहुत जल्द ही एक बेहतरीन भोजपुरी फिल्म का निर्माण किया जायेगा. खबर है इस[…]
Read more
भोजपुरी फिल्मों की सबसे हॉट और सेक्सी अभिनेत्री माने जाने वाली चांदनी सिंह और गायक राकेश मिश्रा का नया एलबम[…]
Read more
गीत संगीत की दुनिया मे कई म्यूजिक कंपनियों की तरह एक और म्यूजिक कम्पनी ’डेन टीवी’ संगीतप्रेमियों के मनोरंजन के[…]
Read more
राघव नय्यर भी संभावना के साथ मचायेंगे हल्फा इसी माह प्रर्दशित होने वाली भोजपुरी फिल्म हल्फा मचाके गईल में आयटम[…]
Read more
अमन फिल्म्स सिने विज़न के बैनर तले निर्मित की जा रही भोजपुरी फिल्म स्पेशल एनकाउंटर की शूटिंग इन दिनों सिद्धार्थ[…]
Read more
बॉलीवुड की मशहुर अदाकारा और बिग बॉस फेम पायल रोहतगी का भोजपुरी फिल्म हल्फा मचाके गईल का आयटम नंबर याशी[…]
Read more
भोजपुरी सिनेमा के एंग्रीयंग मैन माने जाने वाले दमदार अभिनेता कृष्णा कुमार की नयी भोजपुरी फिल्म दिल धड़केला केहु के[…]
Read more
करोड़ो दिलों की धड़कन लूलिया गर्ल निधि झा ने अभी हाल ही में गोरखपुर में अपनी अदा के जादू से[…]
Read more
गदर 2 के बाद भोजपुरी सिनेमा के रियल एक्शन किंग बन चुके विशाल सिंह अब नजर आयेंगे अपनी नयी भोजपुरी[…]
Read more


text:
भारत के पहिला राष्ट्रपति देशरत्न डॉ राजेंद्र प्रसाद के 127 वी जयंती का मौका पर बिहार फाऊंडेशन मुंबई का ओर से नवी मुंबई स्पोर्ट्स एशोसियेशन, (वाशी) में एगो सांस्कृतिक कार्यक्रम के आयोजन कइल गइल. एह मौका पर आइल खास मेहमान का रुप में ठाणे, नवी मुंबई के पालक मंत्री गणेश नाइक डॉ राजेंद्र बाबू के फोटो पर माला पहिरवले आ दिया जरा के कार्यक्रम के शुरूआत कइलन.
अपना संबोधन में गणेश नाइक कहलन कि ” प्राचीन काल से ही बिहार ज्ञानस्थली रही है. उस भूमि ने अनेकों सपूतों को जन्म दिया जिनमे से डॉ राजेंद्र प्रसाद सादगी एवं विद्वता के प्रतीक थे. हम सभी को उनके सदाचार का अनुकरण करना चाहिए”. बिहार फाऊंडेशन मुंबई चैप्टर के चेयरमैन रवि शंकर श्रीवास्तव पुष्पगुच्छ से मंत्री गणेश नाइक के स्वागत कइलन.
कार्यक्रम के मेहमान रहलें कस्टम कमिश्नर फैज़ल अहमद, विज्ञान वर्मा, पी. एन. श्रीवास्तव, अनुपम कुमार सिंह, नवनीत जयपुरियार, एस सी मिश्रा, श्रीनंदन सहाय वगैरह. बिहार फाऊंडेशन मुंबई चैप्टर के उपाध्यक्ष टी. वी. सिन्हा, सचिव अहसान हुसैन, अख्तर राशिद (कस्टम कमिशनर), संयोजक रणवीर, कोषाध्यक्ष निरंजन कुमार, संयुक्त प्रवक्ता मनोज सिंह राजपूत, सदस्य सुखदेव शर्मा, अनवर कमाल का अलावे सैकड़ो गणमान्य लोग मौजूद रहलें. कार्यक्रम के संचालन व्याख्याता शैख़ फ़िरोज़ अहमद आ अनूप कुमार सिंह कइलन.
देशरत्न डॉ राजेंद्र प्रसाद के जनम 3 दिसम्बर 1884 का दिने बिहार का सिवान जिला के जीरादेई में भइल रहे. राजेन्द्र बाबू भारत के आजादी का बाद पहिलका राष्ट्रपति बनलल आ बारह साल ले राष्ट्रपति रहलन.
(स्रोत – मनोज सिंह राजपूत, संयुक्त प्रवक्ता, बिहार फाऊण्डेशन, मुंबई)


text:
टॉप म्यूजिक एंटरटेनमेंट का बैनर में सुरजीत सिंह के बनावल आ लेखक निर्देशक रमाशंकर के भोजपुरी फिल्म “लज्जा” के संगीत मुहुर्त गायिका शालिनी आ गायक जीत राय के युगल गीत के रिकार्डिंग का साथे करावल गइल. संगीतकार रहले सिद्धार्थ शालिनी. फिल्म के कलाकारन में पंकज केसरी, ऋतिका शर्मा, मनोज द्विवेदी, हीरालाल यादव, यादवेन्द्र आ उदय श्रीवास्तव शामिल बाड़े. सह निर्माता वरुण चौरसिया, संवाद लेखक आ गीतकार ए बी मोहन आ एक्शन मास्टर हीरा यादव हउवें. लेखक निर्देशक रमाशंकर के ई दुसरका फिल्म ह. उनकर पहिला फिल्म “आग” अब रिलीज होखेवाली बा. एह मौका पर राजकुमार पाण्डेय, के रत्नेश, देव मल्होत्रा वगैरह मौजूद रहले.
(स्रोत – समरजीत)


text:
सिनेमा भोजपुरी के सदाबहार सुपर स्टार रवि किशन एह घरी मुंबई छोड़ लखनऊ में प्रेम विद्रोही बनल बइठल बाड़ें. रवि किशन के प्रेम विद्रोही बनावे के जिम्मेवार बाड़ें निर्माता अंजनी उपाध्याय आ निर्देशक सनोज मिश्रा. अब सवाल उठऽता कि रवि किशन आखिर केकरा प्रेम में विद्रोही बनल बाड़ें, जान लीं कि ऊह बाला के नाम हऽ संगीता तिवारी.
पुरवैया इंटरटेनमेंट के बैनर तले बनत फिल्म प्रेम विद्रोही के शूटिंग आजुकाल्हु लखनऊ में चलत बा. एह फिल्म में रवि किशन आ संगीता तिवारी के अलावा सुरेन्द्र पाल अउर अवधेश मिश्रा मुख्य भूमिका में बाड़ें. रविकिशन बतावत बाड़ें कि ई फिल्म उत्तर प्रदेश आ बिहार के राजनीति पर केन्द्रित बा जवना में आरक्षण आ जाति आधारित राजनीति के बखूबी फिल्मावल जात बाॆ एकर स्टार्ट टू फिनिश शूटिंग लखनऊए में होखी.
आजुकाल्हु चुनले चानल भोजपुरी फिलिम करे वाला रवि किशन के आवे वाली फिलिमन में दयाल निहलानी के छपरा के प्रेम कहानी, साली बड़ी सतावेली, अग्नियुद्ध, धुरंधर वगैरह शामिल बा.
(उदय भगत)


text:
भोजपुरिया किंग दिनेशलाल यादव निरहुआ आ नेपाली सुपर स्टार विराज भट्ट के हिट जोड़ी एक बेर फेर से धमाल मचावे के तइयारि में बा. अगिला महीना एह लोग के एक्शन रोमांटिक फिल्म दाग रिलीज होखे जा रहल बा. जवना में दुनु जने के भाई भाई के किरदार बा जे अपना खुशहाल जिन्दगी के नजर लगावे वालन के खात्मा करत नजर आई. फिल्म में निरहुआ के किरदार कला के पुजारी के बा त विराज के फाइटर के.
दिनेश विराज के ई जोड़ी एकरा पहिले लागल रहऽ ए राजाजी, आ दिवाना में आ चुकल बा. अब इन्तजार बा दाग के जवना के निर्माण रामाकांत प्रसाद कुमारी माई मूवीजज का बैनर में बनवले बाड़े आ आदिशक्ति इन्टरप्राइजेज एकरा के प्रस्तुत कइले बा. निर्देशनो रामाकांते प्रसाद के बा जे एह फिल्म से अपना निर्देशन के कैरियर के शुरुआत कइले बाड़े.
फिल्म के मुख्य कलाकारन में दिनेशलाल पाखी के जोड़ी, विराज भट्ट स्वाति वर्मा के जोड़ी, स्वीटी छाबड़ा, संजय पांडे, एयाज खान, अनिल यादव, महेश राज, पुष्पा वर्मा, वंदनी मिश्रा, धामा वर्मा आ आयटम गर्ल सीमा सिंह बाड़ी. गाना विनय बिहारी आ प्यारेलाल यादव के बा, संगीत विनय बिहारी के, कहानी संतोष मिश्रा के, छायांकन रवि चंदन के आ संपादन जीतेन्द्र सिहं जीतू के बा.
(स्रोत : प्रशान्त निशान्त)


text:
BJP announces its list of candidates
Ignoring the earlier suggestions BJP has announced its first list of candidates for 87 seats. Under the agreement with JD(U) BJP has got 102 seats. Four sitting MLAs have been denied tickets. Earlier it was whispered that more than a dozen sitting MLAs may be axed.
भाजपा अपना कोटा के १०२ सीट में से ८७ गो के नाम अपना पहिलका सूची में जारी कइले बिया. दिल्ली में पार्टी के राष्ट्रीय अध्यक्ष नीतीन गडकरी का अध्यक्षता में केन्द्रीय चुनाव समिति एह सूची के अंतिम रुप दिहलसि. एह बइठका में लालकृष्ण आडवाणी, सुषमा स्वराज, आ अरुण जेटली समेत केंद्रीय चुनाव समिति के सगरी सदस्य मौजूद रहले.
चार गो मौजूदा विधायकन के टिकट नइखे दिहल गइल. एह लोग के नाम बा रामजी ऋषिदेव, जनार्दन यादव, संजीव झा, आ लक्ष्मी नारायण मेहता. पहिले संकेत मिलत रहे कि कम से कम चौदह जने के टिकट काटल जाई.


text:
उत्तर भारत मे शीतलहर के प्रकोप जारी
पूरा उत्तर भारत में कड़ाका के ठंढ पड़ रहल बा आ मरे वाला लोगन के गिनती बढ़ल जात बा. सरकार के निर्देश बा कि ठंढ से केहू के जान मति जाव आ अगर जान गइल त उपजिलाधिकारी के जिम्मेदार ठहरावल जाई. स्वाभाविक बा कि प्रशासन के पूरा कोशिश रही कि मौत के कुछ दोसरे कारण बतावल जाव. उत्तर प्रदेश के हर तहसील के एक एक लाख रुपिया भेज दिहल गइल बा कउरा फूंके खातिर आ गरीबन में कंबल बाँटे खातिर. वइसे अखबारन के बाति मानीं त काल्हु ले यूपी में छियासी आदमी के जान जा चुकल बा. कहल जा रहल बा कि ठंढक आपन पिछला पचहत्तर साल के रिकार्ड तूड़ दिहले बा. हवा में बलन बहुते बेसी बा. खबर लिखतो घरी हाथ गोड़ कठुआइल जा रहल बा. बिहारो में ठंढ के अइसने प्रकोप बा.


text:
भोजपुरी के विख्यात साधकन, सर्जकन , उन्नायकन, सम्वरधकन आ भोजपुरी के विस्तृत आयाम देवे वाला मेसे आपन गौरवमय जगह बनावेवाला, भोजपुरी साहित्य के सम्पन्नता आ गौरव गरिमा खातिर डॉ0 राशिक बिहारी ओझा “निर्भीक” जी अकेले जतना काम कईले बानी उ सभ विस्मयकारी बा . उनकर काम प्रेरक, ग्राह आ मार्गदर्शक बा . उनका में अमित ऊर्जा, उमंग, उत्साह आ कार्य करके क्षमता रहे .
निर्भीक जी के जनम बिहार के शाहाबाद अब बक्सर जिला के निमेज ग्राम के एगो प्रतिष्ठित आ साहित्यिक परिवार में २१ मई १९३२ में भईल रहे. उहा के पिता स्व० पंडित ब्रह्मेश्वर ओझा, जमींदार रहत एगो देशभक्त, निर्भीक, क्रांतिकारी कवी रहनी. राष्ट्रीय आन्दोलन में आपन ओजस्विनी आ विप्लवी कवितन में शौर्य, साहस, बलिदानी भावना के संचार करत रहनी. ईहा के चार भाई आ एक बहिन रहनी जेकरा में सबसे छोट रहनी “निर्भीक” जी. निर्भीक जी के माई के नाम राम सवारी देवी आ बहिन के नाम लखरानो देवी रहे. ईहा के बड भाई स्व० रामाशीष ओझा लईकाईये से आपन बडका बाबूजी पंडित महेश्वर ओझा के साथे जमशेदपुर में रहत रहनी. उहा के दुसरका भाई स्व० रामाधार ओझा ‘तुच्छ’ जी भी एगो कुशल कवी रही. निर्भीक जी के तिसरका भाई स्व० रास बिहारी ओझा अमेरिका में रही के ओहिजे काम करत रहनी आ उहा के सभ परिवार ओहिजे रहत रहले .
निर्भीक जी लईकाईये से “ होनहार विरवान के होत चिकने पात” मुहवारा के चरितार्थ करेवाला रहनी. घर में शिक्षित साहित्यिक परिवेश आ संस्कार उहा के चरित्र आ प्रतिभा के निखारे में सहायक बनल. उहा के छात्र जीवन में ही कविता, कहानी, एकांकी, निबंध, रेखाचित्र आदि के सृजन करे लागल रही. जेकर सराहना उनका साथे पढ़े वाले छात्र आ विद्यालय के अध्यापक करत रहले. शिक्षा प्राप्त कईला के बाद उहा के साल १९५३ में सेना के बढ़िया पद प बहाल हो गईनी . सेना में कुछ दिन काम कईला के बाद सैनिक जीवन से मुक्त होके १९५९ में जमशेदपुर के टेल्को कंपनी में काम करत हिंदी आ भोजपुरी के तपस्या में संलगन हो गईनी. आ एही घरी “बिहार की भोजपुरी लोक कथाओं का सांस्कृतिक अध्ययन” विषय प पी. एच. डी. के उपाधि १९८१ में प्राप्त कईनी .
डॉ० रसिक बिहारी ओझा, निर्भीक’ जी के विवाह ०९ जून १९५५ में श्रीमति प्रेम सुंदरी देवी के साथे भईल. निर्भीक, जी के तिनगो पुत्र आ एगो पुत्री बाड़ी. बड लईका श्री अभय कुमार ओझा व्यवहार न्यायालय खगड़िया में सहायक के पद पर कार्यरत आ साथे साथे भोजपुरी के लेखक भी बानी. उनकर विवाह श्रीमती लक्ष्मी ओझा के साथे भईल. निर्भीक जी के माझिल लईका श्री अजय कुमार ओझा टाटा कम्पनी में काम करत भोजपुरी आ हिंदी के बढ़िया लेखक बानी . अजय ओझा , ‘ निर्भीक सन्देश ’ नामक पत्रिका के सम्पादन भी करीले . अजय जी के विवाह श्रीमती मीना ओझा के साथे भईल. निर्भीक जी के सबसे छोट लईका श्री विजय कुमार ओझा दिल्ली में रहिके आपन व्यवसाय कर रहल बाडन. विजय के विवाह प्रज्ञा ओझा के साथे भईल. निर्भीक जी के लईकी कल्पना कुमारी के विवाह श्री अजय कुमार पाण्डेय के साथे भईल.
निर्भीक, जी के बारे में कतनो कहल जाव कम होई. उहा के भोजपुरी खातिर ढेर दमगर किताबन के लिख के प्रकाशित करवनी जवना से भोजपुरी के खजाना त बढेबे कईल आ ओकर मान्याता खातिर आधारों तेयार भईल . उहा के लिखल किताब हर विधा के रहे . जवना में भोजपुरी के पहिलका रेखा चित्र ‘सुरतिया ना बिसरे’-१९६४, स्वागत छाया नाट्य ‘परिछाही’-१९६६, एकांकी सग्रह ‘बुरबक बनाली’-१९६८, बाल एकांकी संग्रह ‘तमाचा’- १९७१, भोजपुरी भाषा के पहिलका ठोस व्याकरण ‘भोजपुरी शब्दानुशासन’-१९७५, भोजपुरी निति कथा-विशाल लोक कथा संग्रह ‘ सागर के कुछ मोती’-१९५८, कालिदास के लिखल मेघदूत के आसान भाषा में भोजपुरी अनुवाद-‘मेघदूत’-१९९२, एकरा बाद उहा के हिंदी में एगो कहानी संग्रह ‘शराफत के जुरमाना’-१९९४ बा. एह सब के अलावे उहा के कईगो किताबन के प्रकाशित आ बहुते संकलन आ पत्रिकन के संपादन भी कईले बानी. साहित्य के क्षेत्र में उनकर कईल योगदान के चलते देश में बहुते जगह से उहाके सम्मान कईल गईल आ मानद उपाधि भी देहल गईल. अईसन महान पुरुष के शत शत नमन बा. जय माई भाखा. जय भोजपुरी. अंत में अगर कुछ गलती हो गईल होखे त पाठक से छमा चाहब.
लेखक परिचय:-
पत्रकारिता वर्ष १९९० से औरी झारखण्ड सरकार में कार्यरत
कईगो पत्रिकन में कहानी औरी लेख छपल बा
संपर्क:-
हो.न.-३९ डिमना बस्ती
डिमना रोड मानगो
पूर्वी सिंघ्भुम जमशेदपुर, झारखण्ड-८३१०१८
ई-मेल: kishenjiumesh@gmail.com
मोबाइल नं:- 9431347437


text:
भोजपुरी सिनेमा के नं॰१ खलनायक संजय पाण्डेय बतौर खलनायक सिल्वर जुबिली पूरा कर लिहलें. खलनायक का रुप में उनुकर पचीसवाँ फिलिम रहल “राजा के रानी से प्यार हो गइल” आ एकर जश्न ऊ प्रतापगढ़ में शूटिंग का सेट पर मनवलन जवना में प्रतापगढ़ के अनेके दिग्गज हस्ती शामिल भइले आ संजय पाण्डेय के गुलदस्ता भेंट कइले. साल २००२ में “कहिया डोली ले के अइब” फिल्म से अपना खलनायकी के शुरुआत कइले रहले आ संजोग से ओहू फिल्म के शूटिंग प्रतापेगढ़ में भइल रहे. निर्देशक रहले राजकुमार आर पाण्डेय. “राजा के रानी से प्यार हो गइल” के निर्देशक बाड़न शैलेश पाण्डेय आ स्वप्न दीप. एह बीच संजय पाण्डेय के खलनायकी से सजल दिवाना, सात सहेलिया, देवरा बड़ा सतावेला, मृत्युंजय, दरार, दिलजले, नाग नगीना वगैरह हिट पर हिट फिल्म अइली सँ. एह घरी संजय पांडे के पाँच गो फिलिमन के शूटिंग यूपी में चलत बा आ बतावल जात बा कि जल्दिये बिहारो में उनुकर पाँच गो फिलिमन के शूटिंग शुरु होखे वाला बा.
(स्रोत – शशिकान्त सिंह)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
फूहड़ता के लेके खाली भोजपुरी के चर्चा काहे...
हर आदमी के केवनो चीझ के ले के आपन राय होला औरी अपना ओ राय खाती एगो तर्क होला औरी हर तर्क के सही साबित करे खाती कुछ सबूत औरी उदाहरन होला। जब ई सभ एक सुआह होला तऽ ऊ राय सही लागेला। अभय कृष्ण त्रिपाठी 'विष्णु' जी कऽ ई लेख भोजपुरिया संस्कृति में फइलल फूहरपन पर बा। हो सकेला इहाँ के राय से कुछ लोग सहमत ना होखे लेकिन इहाँ के बात ना खाली सुने लायक बे बाकिर बिचार करे लायक बे। खाली दोसरा पर फूहरता खाती दोसी बनावला से काम ना चली। अपनो भीतर झाँके के परी।
------------------------------------------------
कबो इ सवाल हमरा मन में बारी बारी घुमे बाकि काल पुरान मित्र डॉक्टर ओमप्रकाश जी के सन्देश से फिर से ताजा हो गईल। सवाल जेतना आसान बा जवाब ओतना आसान नइखे काहे से कारन खोजे में सबसे ज्यादा भोजपुरिये के करेजा छलनी होई। कुछ खास लिखला से पहिले हम ई कहे चाहेब कि फूहड़ता के मतलब मनोरंजन ना होला, फूहड़ता के मतलब गारी से भी ना होला अउरी सबसे बड़ बात कोई भी विषय, शब्द या वाक्य फूहड़ ना होला, फूहड़ होला ओकरा के प्रस्तुति करे के ढंग। एकरा के एह तरह से समझल जा सकल जाला कि यदि गारी से फूहड़ता के जोड़ल जाइत त बियाह के समय गारी कबो ना गवाइत। लवंडा (लऊंडा) नाच के भोजपुरी संस्कृति में कबो जगह ना मिलित जेकरा के आज भी लगभग हर वर्ग द्वारा पसंद कईल जाला; ई अलगा बात बा कि आज मनोरंजन के एह विधा पर ग्रहण लग गईल बा। इहो सही बा कि हम मनोरंजन के एह विधा के कबो पसंद ना कइलीं लेकिन ई विधा काफी दिन तक भोजपुरी जगत के मनोरंजन के साधन रहे।
मूल विषय प आये प सबसे बड़ कारन ई समझ में आवेला कि भोजपुरी के फूहड़ता के चर्चा होखला प बाबू लोग खामोश हो जाला जेकर सबसे बड़ वजह ई हो सकेला कि बबुआ लोग के भोजपुरी के असली संस्कृति के ज्ञाने नइखे, एकर एगो वजह इहो हो सकत बा कि अपना पक्ष में कहे खातिर बबुआ लोग के पास बढ़िया साहित्य के अभाव हो। वइसे एकर सबसे बड़ कारन ई बा कि आज कल बबुआ लोग के खुद के भोजपुरिया कहे में लाज आवेला, बतकही करे खातिर केतनो बतकही हो जाये प इ बात में काफी हद तक सच्चाई देखाई दे जाई। अइसन नईखे कि दूसरा भाषा के फूहड़ता के चर्चा ना होखेला, होखेला बाकि ओह चर्चा के आवाज ओह भासा के बढ़िया साहित्य के आगे दब जाला फिर चाहे दादा कोणके के मराठी हो भा फेर पोलसर आ यो यो सिंह के पंजाबी हो। एकर वजह चाहे विषय के प्रस्तुति हो चाहे सामने वाला के पास अपना प्रस्तुति के पक्ष में ठोस तर्क बस उनकर फूहड़ता भारत के परिदृश्य में आ खुद के संस्कृति में पनप ना पाईल।
अइसन भी नईखे कि भोजपुरिया माटी में मजगर साहित्य रचे वाला वीर ना पैदा भईलें। साहित्य जगत से गहरा नाता ना रहला प भी कई गो नाम गिना सकिलें; मुंशी प्रेमचंद, भिकारी ठाकुर, भारतेंदु जी, कबीर दास, तुलसी दास, आचार्य महेन्द्र शास्त्री, गोरखनाथ, चौरंगीनाथ, जनकवि भोला, घाघ जी, गोपाल शास्त्री दर्शन केशरी (शास्त्री जी आजादी के पहिले आंदोलन के अलख जगावे खातिर भोजपुरी में लेख अउरी कविता लिखी जवन कि ओह दौर में बनारस के एगो अखबार के जरिये लोगन तक पहुँचत रहे बाद में इहाँ के अपन जिंदगी संस्कृत खातिर समर्पित क दिहनि)। एमा से पुरान लोग भोजपुरी संस्कृति खातिर का कइले बा ई बतावे के जरूरत नईखे आ वइसे भी भोजपुरी में फूहड़ता के दौर ८० के दसक के मध्य से शुरू भईल। आ नया लोग काहे खामोश बा एकर जवाब इहे बा की कहे के त आजु के दिन भोजपुरी भाषा संस्कृति के बहुते ठेकेदार लोग बा बाकि जब कुछुओ करे के बात होला त जवाब मिलेला की भोजपुरी लिखत बानी त खुदे प्रकाशित भी कराई आ मुफत में वितरित भी करीं।
१९८५ में मुंबई में एगो मित्र के घरे भोजपुरी फिलिम के बजट बनत रहे आ हीरोइन के मेहनताना में इहो बात के खर्च शामिल करे के बात होत रहे कि हीरोइन जे भी रही ओकरा के प्रोडूसर महाराज के खुस राखे के पड़ी। ई उहे दौर रहे जहवाँ से भोजपुरी सिनेमा के पतन के सुरुआत भईल आ साथ-साथ फूहड़ता के आगाज जवन एक बार शुरू भईल त बस कारवाँ बनत गईल। केहु पइसा खातिर त केहु नाम खातिर आ केहु भेड़चाल में बाकि एकरा में से केहु भी एकर दोष दूसरा पर नाहीं मढ़ सकेला हाँ एतना जरूर भईल कि एह लोग के नादानी से स्तिथि बद से बदतर होत गईल।
मतलब ई कि फूहड़ता के मतलब मनोरंजन भले ना होखे बाकि मनोरंजन के चक्कर में भोजपुरी में फूहड़ता घुसत गईल आ केहु कुछ ना कर पाईलक्। शायद पइसा के चाह या फिर रसोई चलावे के मजबूरी। एह दौर के विरोध भी ना भईल जेकर कारन शायद ई रहल को समाज अपना मनोरंजन में कुछ नया चाहत रहे आ जब तक लोगन के फूहड़ता के ज्ञान होखित तब तक फूहड़ता कैंसर के लेखा पूरा समाज में फईल चुकल रहे। एकर एगो बड़ कारन ई भी हो सकेला कि ओह समय के भोजपुरी भाषा अउरी संस्कृति के ठेकेदार लोग के आँखि में फूहड़ता से ज्यादा एकरा पीछे पैसा लउके लागल होखे। एह सब के बादो अइसन नईखे कि एकरा के खत्म ना कइल जा सकल जाला? बिलकुल खत्म कईल जा सकल जात बा लेकिन समस्या घूम फिर के आज के युवा पीढ़ी के इर्द गिर्द आ जात बा जेकरा सामने फूहड़ता के बात करे वाला के मुह बंद करे खातिर ना त कोई विषय बा अउरी ना ही समय।
युवा पीढ़ी के करता धर्ता आ अच्छा साहित्य के चाह राखे वाला एगो नवजवान से जब कहाईल कि भाई खोज करके बता दीं कि बढ़िया साहित्य लिखे वाला के-के बा त नाराज होके कहले रउआ खोजी हम काहे समय बर्बाद करी। मतलब कि पानी के प्यास बा आ पानी के खोज भी नईखे करे चाहत बा लोग, बस भूखल इंसान नियर भात-भात नरियात बा। अइसे में रास्ता हमनिए के बतावे के पड़ी चाहे कुछ अइसन करे के पड़ी कि लोग के मुह अपने आप बंद हो जाव... पर सबसे बड़ यक्ष प्रश्न ई कि बिलाई के गला में घंटी बांधी के।--------------------------------अभय कृष्ण त्रिपाठी "विष्णु"
------------------------------------------------------------------------------
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
प्रदूषण
प्रदूषण अइसन क्रिया चाहे घटना हऽ जेवना में मनुष्य द्वारा प्राकृतिक पर्यावरण में कौनो अइसन चीज क प्रवेश होला जेवना से पर्यावरण के नोकसान पहुँचे। जवनी चीज की प्रवेश से अइसन होला ओ पदार्थन के प्रदूषक पदार्थ कहल जाला।[1]
प्रदूषण क कई गो प्रकार हो सकेला। आमतौर पर पर्यावरण की जवनी अंग में प्रदूषक चीज क प्रवेश होला ओही की नाँव पर ओ प्रकार का भी नाँव रखल जाला। जइसे अगर पानी में कौनो कूड़ा-कचरा फेकला से पानी क गुणवत्ता खराब होखे त ए के जल प्रदूषण कहल जाई।
एही प्रकार से वायु प्रदूषण आ मिट्टी प्रदूषण क नाँव धराइल बा। कई बेर जवनी चीज से प्रदूषण होला ओहू की नाँव पर प्रदूषण की प्रकार क नाँव धरा जाला जइसे कि आवाज से होखे वाला प्रदूषण के आवाज प्रदूषण आ प्रकाश से होखे वाला के प्रकाश प्रदूषण कहल जाला।
प्रदूषण से मनुष्य की स्वास्थ पर बहुत तरह क बुरा प्रभाव पड़ेला। हाले में विश्व स्वास्थ्य संगठन की एगो आकलन की हिसाब से साल 2012 में वायु प्रदूषण की कारण करीब 70 लाख लोगन के आपन जान गंवावे के पड़ल।[2]
प्रकार[संपादन]
- जल प्रदूषण
- वायु/हवा प्रदूषण
- ठोस कचड़ा प्रदूषण
- माटी प्रदूषण
- आवाज/शोर प्रदूषण
- प्रकाश प्रदूषण
- कृषि प्रदूषण
- औद्योगिक प्रदूषण
इहो देखल जाय[संपादन]
संदर्भ[संपादन]
- ↑ जलप्रदूषण क्या है? इण्डिया वाटर पोर्टल (उतारल गइल 29.06.2014 के)
- ↑ वायु प्रदूषण से साल भर में 70 लाख मौतें BBC हिंदी, (उतारल गइल 29.06.2014 के)


text:
इंफ्रास्ट्रक्चर
इंफ्रास्ट्रक्चर (अंगरेजी: Infrastructure) भा अवसंरचना कौनों देस, क्षेत्र इत्यादि के सेवा देवे वाला अइसन मूलभूत सुबिधा आ सिस्टम होला जवन ओह इलाका के आर्थिक कामकाज के सुचारू ढंग से चले खाती आ सामाजिक बिकास खाती जरूरी होखे। उदाहरण खाती सड़क, रेल, पुल, सुरंग, पानी सप्लाई के सिस्टम, सीवर सिस्टम, बिजली ग्रिड, आ अन्य अइसन सगरी सिस्टम आ सुबिधा जे इलाका के जीवन स्तर सुधारे में मूलभूत भूमिका अदा करें।
ई मूल रूप से फ्रांसीसी भाषा के शब्द हवे। फ्रांस में रेल के पटरी बिछावे खाती नीचे इस्तेमाल होखे वाला सतह के इन्फ्रास्ट्रक्चर कहल जाय। अंगरेजी में ई शब्द 1887 के बाद से इस्तेमाल होखे लागल आ एकर अरथ होला "अइसन मूल सुरुआती सुबिधा सभ जे कौनों मुख्य सुबिधा भा सिस्टम के स्थापित करे से पहिले होखे के चाहीं"। अंगरेजी में इ शब्द मलेटरी वाल लोग इस्तेमाल करे आ बाद में शहरन के प्लानिंग करे वाला लोग में भी ई शब्द पापुलर भ गइल।


text:
पाँच गो टेक्नीशियन के कंपनी टेक्नीशियन फिल्म्स के बनावल फिल्म छोटका भईया जिन्दाबाद अब जल्दिये रिलीज होखे जा रहल बा. आ ई शुभ काम हो रहल बा जीतेश दूबे का सौजन्य से. एकरा निर्माण के कहानी बतलावत एह फिल्म के निर्देशक जगदीश शर्मा कहलें कि एक दिन कुछ तकनीशियन उनका लगे अइलें आ आपन मनसा जाहिर कइलें कि ऊ लोग फिल्म बनावल चाहत बा. का ई संभव हो पाई? एह पर जगदीश शर्मा के जवाब रहे कि काहे ना? फिल्म पइसा से ना दिमाग से बनेला आ उनका हिम्मत बढ़वला का बाद ऊ पाँचो टेक्नीशियन मिल के आपन कंपनी बना लिहलें टेक्नीशियन फिल्म्स. तय भइल कि छोटका भईया जिन्दाबाद फिल्म बनावल जाव आ मनोज तिवारी
मृदुल के ओकर नायक बनावल जाय.
मनोजो तिवारी खुशी खुशी तइयार हो गइलें आ रानी चटर्जी के नायिका का रुप में आ टीनू वर्मा के खलनायक का रुप में ले के फिल्म निर्माण शुरु हो गइल. मनोज तिवारी के कहना बा कि ई भोजपुरी सिनेमा में एगो अभिनव प्रयोग होखी आ एकर सफलता एगो नया राह खोल दीहि.
फिल्म के वितरक बन के जीतेशो दूबे पुरा उत्साह में बाड़े. कहले कि उनका खातिर त ई खुशी के बात बा कि एह टेकनीशियन के सपना पूरा करावे के मौका मिलल बा.
(स्रोत : शशिकान्त सिंह)
Like this:
Like Loading...
Related


text:
रीगल थिएटर का बैनर तले बनल भोजपुरी फिल्म ‘काहे कईलऽ हमसे घात’ पिछला हफ्ता बिहार के ३५ गो आ मुंबई के २५ गो सिनेमाघर में रिलीज भइल.
फिल्म के कहानी रानी चटर्जी से शुरु होखत बा जे गर्ल्स हॉस्टल में रहेली आ मारधाड़ में माहिर हई. अपना एह गुण का बदौलत ऊ गुण्डन से अझूरात रहेली. गुण्डा सब के ई गैंग भोली भाली लड़िकियन के फँसा के अश्लील वीडियो बना लेला आ बाद में ओकनी के शोषण करत रहेला. रानी एह गुण्डन से टकरात बाड़ी आ एह काम में राजन नाम के एगो लड़िका ओकर साथ देत बा, राजन के बहादुरी देख रानी ओकरा से प्यार करे लागत बाड़ि. बाकिर बाद में उनुका सदमा लागत बा जब पता चलत बा कि राजन ओह गुण्डन के सरदार के भाई हऽ. फेर त ओकरा राजन से नफरत हो जात बा. ओकरा बाद का होखत बा, इहे देखावल गइल बा एह फिलिम में.
एह फिलिम में रानी चटर्जी के अभिनय कमाल के बा आ उनुकर एक्शन सीन दर्शकन के आकर्षित करत बा. विराज भट्ट अपना भूमिका से पूरा न्याय कइले बाड़न आ खलनायक के रूप में राजप्रेमी के काम सराहे जोग बा.
निर्माता मुन्ना रिजवी, निर्देशक संगीत कुमार, संगीतकार राज सेन, गीतकार एस. कुमार, कैमरामैन रवि चंदन, नृत्यनिर्देशक एंथोनी, संवादलेखक मनोज के. कुशवाहा आ सह-निर्माता शिवा चौधरी अउर कमर कुरैशी हउवें. कलाकारन में रानी चटर्जी, विराज भट्ट, राज प्रेमी, बृजेश त्रिपाठी, सूर्या, सी.पी. भट्ट, मेहनाज, अयाज खान, के.के. गोस्वामी, राम मिश्रा, रानी खान, डा. अभय आशियाना प्रमुख भूमिका में बावे लोग. आयटम सांग पुर्णिला राय कइले बाड़ी.
(समरजीत के रपट)


text:
टटका खबर, मंगल ७ फरवरी २०१२
आजु के फोटो
(मारीशस के प्रधानमंत्री नवीन चन्द्र रामगुलाम आ भारत के प्रधानमंत्री मनमोहन सिहं संयुक्त प्रेस वार्ता में)
बिहार
- चार लेन वाला कोसी सेतु के उद्घाटन काल्हु केन्द्रीय सड़क परिवहन मंत्री सीपी जोशी करीहें, एह सेतु के चालू हो गइला से सिमराही से सुपौल के बीच के दूरी बहुते घट जाई आ सुपौल से लोग मुजफ्फरपुर, पूर्णीया, किशनगंज, बंगाल, असम वगैरह जा पइहें.
- बिहार सरकार के निर्देश का खिलाफ जदयू सांसद जय नारायण निषाद सुप्रीम कोर्ट में याचिका लगवले बाड़न कि सासद निधि केन्द्र सरकार के योजना ह आ एहमें कवनो बदलाव के अधिकार राज्य सरकार के नइखे.
- पटना जंक्शन पर मंगल से शुरू रूट रिले इंटरालाकिंग आ नन इंटरलाकिंग के काम शुरू होखला का चलते आजु से पटना जंक्शन, दानापुर आ राजेन्द्रनगर से खुले वाली बीस जोड़ी गाड़ियन के रद्द कर दिहल गइल बा. छिहत्तर जोड़ी गाड़ी दोसरा स्टेशन से चलावल जइहे सँ.
- पटना में एगो नया विशवविद्यालय खोलल जाई जवना में मगध विश्वविद्यालय में पड़े वाला पटना आ अगल बगल के सगरी महाविद्यालन के संबद्ध कर दिहल जाई.
- पटना हाजीपुर का बीच के महा्त्मा गाधी सेतु पर मंगल के रात भारी गाड़ियन के आवाजाही बंद रही काहे कि मरम्मत के काम करे के बा. बुध सबेरे से पुल फेर खोल दिहल जाई.
- मनरेगा के क्रियान्वयन के मुखिया लोग के अधिकार क्षेत्र से बाहर निकाल दिहल गइल बा आ अब एकरा खातिर जिलाधिकारियन से कार्यान्वयन निकाय बनावे के कहल गइल बा.
उत्तर प्रदेश
- पहिला दौर में काल्हु बुध का दिने यूपी के दस जिला में पचपन सीट पर मतदान करावल जाई. प्रशासन के दावा बा कि सुरक्षा के पुख्ता इंतजाम कर लिहल गइल बा आ कवनो मतदाता के दिक्कत ना होखे दिहल जाई. मतदाता के निजी वाहन चले पर कवनो रोक ना रही. औरत बेसी संख्या में वोट डाले लोग एह खातिर हर मरद का बाद दू गो औरत के वोट करावल जाई. जेहसे कि औह लोग के बेसी देर ले इंतजार ना करे के पड़े.
- माघी पुर्णिमा का अवसर पर आजु लाखो लोग पवित्र नदियन में स्नान कइल. इलाहाबाद के मेला के ई आखिरी नहान रहल आ मेला अब खतम हो गइल..
- जौनपुर जिला अदालत मछलीशहर के सांसद रहल उमाकांत यादव के फर्जी बैनामा करावे का मामिला में सात साल के जेल आ पाँच हजार रुपिया के जुर्माना लगा दिहलसि.
- भाजपा सांसद योगी आदित्यनाथ कहले बाड़न कि अगर भाजपा हिंदुत्व के मुद्दा से अलगा भइल त ऊ आ उनुका जइसन लोग भाजपा से हट जाई.
- उमा भारती के कहना बा कि भाजपा के विधायके तय करीहें कि उनुकर नेता के होई आ एह मामिला में पहिले से कुछ तय नइखे. कहली कि भाजपा में योग्य लोग के कमी नइखे आ ई ओकर ताकत ह जवना के मीडिया में मतभेद का तरह बतावल देखावल जाता. कहली कि पार्टी में कवनो गुटबाजी नइखे.
- यूपी चुनाव में बिहार सरकार के दू गो सहयोगी अपने में लड़ाई लड़तारे. एह मसला पर राजद नेता अब्दुल बारी सिद्दिकी कहलन कि लागत बा गठबन्हन ढेर दिन ले ना चल पाई. ओने नीतीश कुमार आ सुशील मोदी सफाई देत कहलन कि बिहार में कवनो मतभेद नइखे बाकिर यूपी में गठबन्हन ना भइला का चलते दुनु पार्टी अलगा अलगा प्रचार करत बाड़े.
देश
- संत गुरू रविदास के जयन्ती आजु पूरा देश में श्रद्धा से मनावल गइल.
- अगिला दस तारीख से रेलगाड़ी के रिजर्वेशन तीन महीना का बदले चार महीना पहिले करावल जा सकी. वेटिंग लिस्ट में तीन सौ लोग हो गइला पर दू गो कोच आ सात सौ हो गइला पर पूरा एगो अतिरिक्त ट्रेन लगा दिहल जाई ओह ट्रेन का पाछा. अबहीं ई सुविधा कुछ गिनल चुनल ट्रेन में शुरू होखे वाला बा. एहसे दलालन का हरकत पर काबू मिल पाई.
- गोवा में कांग्रेस के टिकट बँटवारा के पहिलका सूची निकलते बगावत शुरू हो गइल बा.
- अमेठी में सोनिया के दामाद राबर्ट वाड्रा के जुलूस रोके वाला पर्यवेक्षक के गोवा तबादल कर दिहल गइल बा बाकिर एह तबादला पर उनइस फरवरी ले रोक रही, मुख्य चुनाव आयुक्त के कहना बा कि पर्यवेक्षक पवन सेन के तबादला के फैसला पहिलही लिहल जा चुकल रहे.
- एयरलाइंस अब सीधे अपना खातिर ईंधन आयात कर सकीहें. केन्द्र सरकार एकर अनुमति देबे के फैसला कइलसि.
- केन्द्र सरकार अब अपना खातिर अधिकार बना लिहलसि कि ऊ चाहे त पन्द्रह साल के सेवा का बाद कवनो आईएएस के रिटायर करा सकेला. बस तीन महीना के नोटिस भा तीन महीना के वेतन भत्ता देबे के पड़ी. अइसने मौका पचीस साल सेवा पूरा भइला पर भा अधिकारी के उमिर पचास साल चहुँपलो पर हो सकेला. एह अधिकार से अब सरकार अपना अधिकारियन पर अँकुशा लगावे में सफल रही आ नेता आपन बात मनवा सकीहें.
- महाराष्ट्र में २७ गो जिला परिषद आ ओकनी का नीचे के पंचायत समितियन में आजु मतदान करावल गइल.
दुनिया
- जनता के विरोध का चलते मालदीव के राष्ट्रपति मोहम्मद नशीद इस्तीफा दे दिहले आ उपराष्ट्रपति मोहम्मद वाहिद के सत्ता सँउप दिहले बाड़े. एगो जज के गिरफ्तार करे के आदेश का चलते खिसियाइल जनता के विरोध उनुका के मजबूर कर दिहलसि. जज एगो सरकार विरोधी आदमी के रिहा करे के आदेश दिहले रहले.
- भारत आ मॉरिशस का बीच मॉरिशस में राजीव विज्ञान केन्द्र में एगो प्लेनेटेरियम लगावे आ शिक्षा, वस्त्र, खेल वगैरह मामिला में पाँच गो समझौता पर दस्तरखत भइल बा. प्रधानमंत्री मनमोहन सिंह आ भारत यात्रा पर आइल मॉरिशस के प्रधानमंत्री नवीनचन्द्र रामगुलाम का बीच शिष्टमंडल स्तर के बातचीत का बाद ई समझौता भइली सँ.
- सीरिया में हिंसक वारदातन में चार गो सुरक्षा बल जवानन समेत पचीस लोग मरा गइल. अबही ले सीरिया में छह हजार से अधिका लोग के जान जा चुकल बा.
- फिलीपीन्स के मध्य प्रांत नीग्रो ओरियंटल द्वीप में आइल भूकंप में कम से कम ४४ लोग के जान जाये के खबत बा.
- अमरीका ईरान पर अउरी कड़ा प्रतिबंध लगा दिहलसि.
बिजनेस
- संसद के बजट सत्र बारह मार्च का दिने राष्ट्रपति के अभिभाषण से शुरू होखी. रेल बजट चौदह मार्च के आ आम बजट सोलह मार्च के पेश कइल जाई. आर्थिक सर्वे के रपट पन्द्रह मार्च के जारी होखी. बजट सत्र के पहिला दौर बीस मार्च ले चली आ फेर दुसरका दौर चौबीस मार्च से शुरू होके बाईस मई ले चलावल जाई.
- सार्वजनिक वितरण प्रणाली में जरूरी सुधार पर चरचा करे खातिर सगरी राज्यन के खाद्य आ कृषि मंत्रियन के बइठक आठ आ नौ मार्च के दिल्ली में बोलावल गइल बा.
खेल
- तिकोनिया एकदिना क्रिकेट मैच में बुध का दिने भारत आ श्रीलंका का बीच मैच होखी.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
केने जात बा भोजपुरी गाना - डा उमेशजी ओझा
परस्तुत लेख में डा उमेशजी ओझा भोजपुरी फिलिम औरी संगीत के गानऽन के बारे में राय देले बानी। उँहा के लागत बा कि भोजपुरी गाना जेवना ओर जा रहल बा उ ठीक नईखे।
---------------------------------------------------------------
आजू हमनी के देश में भोजपुरी बोलेवाल के संखेया कम नईखे. बहुत ही आसान आ हिंदी से मिलत जुलत मीठा भाषा बा. जेकरा चलते एह भाषा के दोसर भाषावाले लोगो आसानी से समझ जलऽन. बाकी आजू नचनिया बजनिया आ माईक चबा जाए वाला लोग भोजपुरी के हंसबरवाह बनऽल अपना वासना के टूड गडा रहल बाडन . एकरा पीछे कही ना कही हमनी के जिम्मेवार बानी जा. काहे कि आजू हर आदमी अईसन समस्या से जुझत बाडन कि जेकर उपाय ना त केकरो लगे बा आ ना ही आसान बा. पाहिले खाली प्रकृति के कहर के मुकाबाला करके पडत रहे. जईसे बाढ़, सुखा, बिमारी, जंगली जानवर के कहर, दोसरा देश के राजा के कहर समस्या पईदा करेवाला होत रहे. एकर मुकाबला कईल आसान ना रहे. आजू समाज तकनिकी, लोकतंत्र, कानून, संस्था के सहायता से एकरा मे से कईगो प विजय पा लिहल गईल बा. ओकरा बादो दोसर समस्या सामने आ जात बा. आजू बहुत बड़हन संख्या में व्यक्तिवाद, अहंकार, पईसा, छोट होत परिवार, प्रेम आ पेयार के अभाव, विवाद खड़ा कर रहल बा. आजू के लोग, घरन बढ़त विवाद के उपाए टीवी में खोजत बाडन. जेकर हल टीवियो के लगे नईखे. ओकर काम तऽ मुख रूप से प्रोडक्ट बेचऽल बा.
टेलीविजन के बढ़िया जोरदार घुसपैठ त घरऽन में भईल. बाकिर अब बुझात बा कि ई बोलत आ नाचत बक्सा में फोटो आज के लोग के आख के अपना ओर खिचे खातिर ढेर नईखे. नीरस छपल शब्दन से तनी बढ़ी के बढ़िया त लागल, बाकी लोग अतना जल्दी एकरा से उकता जईहे एकर अंदाजा ना रहे. आ ना ही उनका रहे जे एकरा में अरबो, खरबो लागे के बनवले रहले. अब थोडेही दिन में टेलिविज़न के आपन नया अवतार ढूढे के पडऽत बा. ओकरा से अलग अईसन बुझात बा कि टेलीविजन देखनिहार के नस पड़े में असफल बा.
टेलीविजन के कईगो चैनल में हंसी आ धर्म आ समाचार चैनल में अपराध देखावल जा रहल बा. टीवी कबहियो बिगाड़ने के कम नहीं करता था. बाकी अबही एकदम निम्न स्तर पर उतर गईल बा.
रामायण, महाभारत , कौन बनेगा करोड़ पति, तक पहुच गईल ओकारा बाद रियल्टी सो, से होत कोमेडी तक. आज के कोमेडी आ रियल्टी सो में कवनो मुद्दा नईखे ना कवनो जानकारी. बस कसहू देखनिहार के गुद्गुदावल जबरन हंसावल भा उतेजित कईल बा. हमनी के देस में भी कोमेडी दुआर्थी से भरे लागल बा. दोसरा देस के देखा देखि रियल्टी सोओ में नग्नता, सेक्स के फुहड़पन भरल जा रहल बा.
टेलीविजन होखे चाहे सिनेमा बस सब के एकही मकसद बा विज्ञापनदाता के खरीदार जुटावल. विडम्बना ई बा कि आज के लोग आपन जीवन से निराश हो चुकल बा आ खाली एक छन के हंसी आ उतेजना ढूढ़त बाडऽन. जेकरा के पकडे खातिर टेलीविजन आ सिनेमा लगातार कोशिश करऽत बा. जेकर बहुत असर पडऽल भोजपुरी गानऽन पऽ कि आजू भोजुपरी सिनेमा बानवे में फूहड़ता से भरल गाना भरल बाडेस. जानकर के मुताबिक भोजपुरी सिनेमा बनावे में ओकर फैनेन्सेर द्वारा फूहड़ गाना सिनेमा में डाले के दबाव बनवला प झट दे गाना तैयार हो जला आ सिनेमा में डलाइओजल. जेकर नतीजा बा कि आज फूहड़ गानन के श्रेणी में भोजपुरी के लोग देखऽत बाडन. आज बुझात नईखे कि भोजपुरी गाना आपन कवन रूप में जा रहल बा. जरुरत बा एकर अस्तित्व बचावे के. ना त दिन दूर नईखे जब भोजपुरी के लोग मजाकिया आ फुह्ड़तावाला गाना समझे लगिहे.
-----------------------------------------------------------------------------------
नाम: डाo उमेशजी ओझा
पत्रकारिता वर्ष १९९० से औरी झारखण्ड सरकार में कार्यरत
कईगो पत्रिकन में कहानी औरी लेख छपल बा
संपर्क:-
हो.न.-३९ डिमना बस्ती
डिमना रोड मानगो
पूर्वी सिंघ्भुम जमशेदपुर, झारखण्ड-८३१०१८
ई-मेल: kishenjiumesh@gmail.com
मोबाइल नं:- 9431347437
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
वेस्ट विंड फिल्म कंपनी के बैनर तले बनल भोजपुरी सुपरस्टार पवन सिंह के ‘‘रंगबाज राजा’’ अब रिलीज खातिर तइयार हो गइल बा. निर्माता भूपेश्वर त्यागी के एह फिल्म में पवन गाँव के सिधवा नवही बनल बाड़े जे हर केहू के मदद खातिर हरदम तइयार रहेला. निर्देशन कइले बाड़न ‘ओढनिया कमाल करे’ के निर्देशक रहल अरबिंद चौबे.
फिल्म में पवन सिंह का संगे दू गो हॉट नायिका बाड़ी उर्वशी चौधरी आ संगीता तिवारी. ब्रजेश त्रिपाठी, जयदेव सिंह, गोपाल राय, आनंद मोहन, खलिदा, विनोद मिश्रा, भूपेश्वर त्यागी, मास्टर धनुष आ रीना रानी के भूमिको खास बा. गीतकार बिनय बिहारी, प्यारेलाल यादव, आर. आर. पंकज, संगीतकार मधुकर आनंद, लेखक संतोष मिश्रा, संपादक जितेन्द्र सिंह जीतू हउवें. ऑडियो टी. सीरीज पर जारी भइल बा.
(प्रशांत निशांत के रपट)


text:
भोजपुरी सिनेमा के मेगा स्टार मनोज तिवारी भोजपुरी गीतन में लगातार फइलत अश्लीलता पर नाराज़गी जतावत एह पर रोक लगावे खातिर अलग सेंसर बोर्ड के मांग कइले बाड़न. विक्रमशीला महोत्सव का मौका पर मीडिया से बतियावत मनोज तिवारी अश्लील आ फूहड़ गीतन पर रोक लगावे के मांग करत कहलन कि अलग सेंसर बोर्ड बना के अइसन हरकत करे वालन के सजा देबे के प्रावधान होखे के चाहीं.
संगही ऊ भाषा में अश्लीलता के बात नकारत कहलन कि कवनो भाषा अश्लील ना होले हँ कुछ शब्द अश्लील जरूर हो सकेला. बिहार के लोग में कला खातिर लगाव सराहत मनोज तिवारी कहलन कि एहिजा के लोग देश के हर हिस्सा के अलावा मॉरिशस, सूरीनाम, फिजी वगैरह देशो में अपना संगीत कला के सफल प्रस्तुति करके आपन अलगे पहचान बनवले बाड़न. दुनिया में लोक संगीत के खास महत्व होला. एकर कलाकार आ सुनवइया एक दोसरा के पूरा करेलें. भोजपुरी गायक कहलन कि हर दौर में नया आ पुरान कलाकार होलें जे कम भा बेसी दिन चलेलें.
(शशिकांत सिहं)


text:
पहली जुलाई से महँगाई के नया दौर
जनता से एह हाथे ना त ओह हाथे वाल अन्दाज में टैक्स बिटोरे का कोशिश में सरकार ३८ गो अपवाद छोड़ सगरी तरह के “सेवा” पर सर्विस टैक्स लगा दिहले बिया जवना के वसूली पहली जुलाई से शुरू हो जाई. अपवादन में डॉक्टर, वकील, स्कूल, कालेज, जुआघर, लॉटरी, भाड़ा वाली टैक्सी, ट्रक बस वगैरह शामिल बाड़ी सँ जवना पर अबहीं सर्विस टैक्स ना देबे के पड़ी. बाकिर बकरा के माई कहिया ले खरजिउतिया मनइहें. देर सबेर सगरी सेवन पर कर लागही के बा. अबसे डोमेन नेम आ वेबहास्टिंगो एह टैक्स का दायरा में ले लिहल गइल बा.


text:
सिनेमा भोजपुरी के मन मिजाज बाकी फिलिमन से अलगा होला. एहिजा लीक से अलगा हटते दर्शकन के हाजमा बिगड़े लागेला. अइसना में केहु लीक तूड़े का जिद पर कामयाबी से अड़ल रहे, त ओकर कोशिश बड़ाई के काबिल होखी. अभिषेक चड्ढ़ा अइसने निर्देशक हउवे जे अपना हर फिलिम में प्रयोग के तरजीह देले. उनुका पिछला फिलिमन ‘गंगा’, ‘गंगोत्री’, आ ‘वाह! जीजाजी’ का बाद अब ‘गंगादेवी’ एह बाति के एगो अउर सबूत पेश करी. गंगादेवी में कथानको का स्तर पर एगो प्रयोग भइल बा. फिल्म में कवनो शिवपुर के महिला सरपंच गंगादेवी के कहानी के आधार बनावले एगो साहसिक कदम बावे. पहिला बेर एह फिल्म से बैडमैन गुलशन ग्रोवर आ जया बच्चन के भोजपुरी दर्शकों से रु-ब-रु करावल जात बा.
हालांकि बतौर निर्देशक अभिषेक चड्ढ़ा के खासियत ई बा कि ऊ ओह चीजन से छेड़-छाड़ ना करसु जवन भोजपुरी फिलिमन के आत्मा ह, लेकिन एकरा बावजूद उनुकर फ़िलिम लकीर के फकीर नज़र ना आवे. गंगादेवी के खास आकर्षण बाड़े अमिताभ बच्चन आ जया बच्चन. एह फिलिम में हर कलाकार के ओकरा परम्परागत इमेज से बाहर निकाल एगो प्रयोग करे के कोशिश भइल बा.
ई सब प्रयोग कतना सफल होखत बा ई आवे वाला समये बताई.
अपना हर फिलिम में गंगा नाम राखे वाला अभिषेक चड्ढा अब “गंगाराम जी” के तइयारी में लागल बाड़े. कहलन कि अगर मौका मिलल त बड़का कलाकारन के लेके “गंगा किनारे वाला” नामो से एगो फिलिम जरूर बनइहे.
(रंजन सिन्हा के रपट से)


text:
छोट लोग पइसा पइसा करेला
छोट लोग पइसा पइसा करेला
बड़ लोग टाइम टाइम.
महान लोग रास्ता बनावेला
छोटका लोग बस पाछा पाछा चल देला
कामकाजी लोग एसएमएस करेला
निकम्मा लोग बइठल पढ़त रहेला
More Bhojpuri SMS
सुनल हऽ कोर्ट एगो आदमी के बलात्कार के दोषी पाके ओकरा पर ११ हजार ४२० बीस रुपिया जुर्माना ठोक दिहलसि.
ई कवन हिसाब भईल ?
१०००० रेप करे खातिर, सैकड़ै चार का दर से वैट ४०० रुपिया, आ सैकड़ा १०.२ का दर से सर्विस टैक्स १०२० रुपिया !
वैलेन्टाइन डे १४ फरवरी के लोग अइसन का करेला कि नव महीना बाद १४ नवम्बर के बाल दिवस मनावे के पड़ जाला ?
जइसन बीतल वइसन भोगनी.
अब आगा से निमन बीतो.
जवन बीत गइल तवन बात गइल.
चलऽ फेर से नया शुरुआति कइल जाव !
जवन बीत गइल ऊ इतिहास हऽ,
जवन आवे वाला बा ऊ भविष्य.
हमरा तहरा हाथ में बस आजु के वर्तमान बा.
आवऽ हँसल जाव, खेलल जाव !


text:
घर आ डेरा, चलल आ डगरल. घर डेरा ना होखे आ डेरा घर ना कहाव. ओही तरह चलल कुछ अउर बात ह डगरल कुछ अउर. हालांकि घरो में आदमी रहेला आ डेरो में. चललो में चलल जाला आ डगरलो में. अब एहिजा घर आ डेरा के फरक त बहुते लोग जानेला. खास क के उ लोग जे आपन गाँव घर छोड़ महानगरन में डेरा डाल लिहले बा. डेरा अस्थायी शिविर होला. आजु एहिजा बानी काल्हु ओहिजा. डेरा में ना रहीं त डेरा डेरा डेरा ना रहि जाव. जबकि घर में रही भा ना घर हमेशा घरे रहेला. दिक्कत आवेला नयकी पीढ़ी के. जे जनमल त डेरा में , पलाइल पोसाइल डेरा में, बहुत लोग के त शादी बिआह ले डेरा से हो गइल. स्वाभाविक होखी कि एह पीढ़ी ला डेरा डेरा ना होके घर जइसन हो जाला. बाकिर तबहियों ऊ घर ना हो पावे जबले डेरा के घर बना ना लीहल जाव. घर बनवला के मतलब कि ओह डेरा के स्थायी बना लिहल. जमीन मकान खरीद के ओहिजे बस गइल. एह हालत में पुरनकी पीढ़ी ला होखे भा ना होखे नयकी पीढ़ी ला उहे घर हो जाला. काहे कि ओकर सगरी इयाद ओही जगहा से जुड़ल होला. आ पुरनकी पीढ़ी वाला जमाना से डेरा के घर बना लिहला का बावजूद ओकरा के घर ना मान पावे. कही ना कहीं मन का कवनो कोना में ओकरा ओह घर के इयाद बनल रहेला जहाँ से ओकर बचपन जुड़ल रहल. एह हालात में पुरनकी आ नयकी पीढ़ी में एक तरह के खिंचाव बन जाला. पुरनका अपना घर ओर जाए चाहेला त नयका के बुझइबे ना करे कि जहाँ से बरिसन से कवनो आना जाना नइखे ओहिजा त अतना बेचैनी काहे. आ ई तबले बनल रही जबले नयकी पीढ़ी अपना बाद वाली पीढ़ी का सोझा ना आ जाई.
अब चलल जाव चलल आ डगरल पर. कुछ लोग घर से डेरा ले चल के जाला त कुछ लोग डगर के. सोचीं कि एगो के चलल काहे कहतानी आ दोसरका के डगरल. आदमी भा कवनो जीव भा वाहन जब कवनो योजना से, प्रयास क के, उर्जा खरच करत कहीं से कहीं जाला त ओकरा के चलल कहल जाला. आदमी चलेला, जानवर चलेला, गाड़ी चलेला. बाकिर डगरा के बैंगन चले ना डगरेला. एह डगरे में ओकरा वश में कुछ नइखे. ओकरा मरजीओ के सवाल नइखे कि उ ओने डगरल चाहत बा कि ना, आ एह डगरला में ओकरा ना त उर्जा खरच करे के पड़ेला ना प्रयास के जरूरत होला. एही तरह आदमीओ का जिनिगी में हो जाला जब ओकरा अपना मरजी का बिना हालात का मजबूरी से, नदी के धार में बहत एक जगहा से दोसरा जगहा ले डगर जाए पड़ेला. डगर राहो के कहल जाला आ डगरलो के. रहल बात डगरा के त अबहींए नू सूप आ डगरा से भेंट भइल रहुवे. सूप से छाटल जाला आ डगरावलो बाकिर डगरा से सूप जइसन काम ना लिहल जा सके. डगरा गोल आ सपाट होला जबकी सूप चौकोर.
चलत चलत डगर आ ठहर के बातो करत चलीं त गलत ना होखी. अब ई रउरा प बा कि एक ठहर से दोसरा ठहर ले डगर के जात बानी कि चल के. ठहर ऊ जहाँ आदमी ठहर जाव. ठहर पर ठहरल जाला आ जहाँ आदमी ठहर जाव तवन ठहर हो जाला. बाकिर हम एहिजा ना ठहर सकीं. हमरा त अबही डगरल जाए के बा. चलत बानी अपना डगर पर रउरा अपना डगरे जाईं.